‘BPA Free & Elok Lagi’ Bukan Alasan Mama Untuk Kekal Dengan Botol Lama

Ish, elok lagi botol ni. Buat apa nak tukar, lagi pun ni yang BPA Free ni. Biar rosak dulu baru kita ganti yang baru!
Ada pula macam tu konsepnya? Biar rosak dulu baru tukar baru. Mana boleh macam tu mama. Mama tahu tak bahaya sebenarnya guna botol susu yang terlampau lama untuk anak.
BPA Free ke botol BPA ke kalau ianya dah calar dan kekuning-kuningan, mama wajib tukar! Ada yang tanya, kenapa kena tukar, elok je saya bagi minum dekat bayi? Ha, jom Mama Siti kongsikan  kenapa mama kena sentiasa tukar botol susu si manja.
Bahaya Guna Botol Susu Yang Dah Lebih 3 Bulan!
Apalagi kalau yang dah banyak calar kat bahagian dalam botol tu. Buat pengetahuan mama, calar-balar tu akan keluarkan toksid dan bahayakan kesihatan anak kita. Cuma kalau yang botol BPA Free tu, paling maksimum pun 6 BULAN SAHAJA TAHAN.
Apa Itu Bisfenol A (BPA)?
Bisfenol A (BPA) ni bahaya terhadap keluarga kita (terutama bayi). Bisfenol A (BPA) adalah bahan kimia yang terdapat dalam plastik polikarbonat (polycarbonate) dan resin epoksi.
Plastik polikarbonat yang jernih dan tahan lasak ini digunakan dalam pelbagai produk pengguna antaranya botol susu bayi, botol air mineral, bekas makanan dan juga dalam teether bayi. Resin epoksi pula digunakan untuk menyaluti lapisan dalam hampir semua makanan dan minuman dalam tin.

Ibu bapa perlu sentiasa periksa barangan penyusuan bayi dengan teliti setiap 2-3 bulan sekali.
Jangka Hayat Botol Susu
Jangka hayat botol susu yang ada BPA ni biasanya 3-6 bulan. Tapi kalau botol susu yang BPA FREE jangka hayatnya lebih panjang, TAPI sebaiknya tukar kalau warna botol dah berubah, banyak kesan calar dan kekuning-kuningan.
Kesan BPA Terhadap Kesihatan Dan Bayi
BPA yang terkandung dalam apa jua produk dapat melarut resap ke dalam makanan/minuman dan seterusnya masuk dalam badan. Sekalipun dos Bisfenol A tu rendah, tapi bila dah masuk dalam badan kita, ia boleh disalah anggap sebagai estrogen.
Estrogen adalah hormon yang mengawal perkembangan otak, sistem peranakan dan pertumbuhan janin. Keadaan ini boleh beri kesan negatif terhadap kesihatan mama dan juga janin dalam kandungan! Dikatakan BPA ni boleh mempengaruhi pembentukan otak dan perangai bayi. Sebab tu lah ibu hamil kena jaga pemakanan supaya terhindar dari kesan buruk BPA ni.
Banyak kajian yang mengaitkan BPA dengan pelbagai masalah lain seperti :
• Baligh awal• Kanser payudara• Kanser prostat• Penyakit jantung• Obesiti• Kencing manis• Songsangkan ciri-ciri jantina seseorang dan rosakkan kromosom!
Faktor Pengaruhi Larut Resap BPA Ke Dalam Makanan
Terdapat beberapa faktor yang menyebabkan larut resap ini berlaku dengan lebih banyak. Antaranya haba yang tinggi (api dan matahari), calar dan pendedahan terhadap bahan kimia (termasuk sabun pencuci)
Penggunaan sabun juga perlu diambil perhatian untuk memastikan botol anak mama tak melekat bahan-bahan kimia yang merbahaya pada bayi.
Tips Elakkan BPA
Memang susah untuk elakkan penggunaan produk yang ada BPA ni. Yalah, kalau dah segala bekas makanan kita, botol air dan sebagainya produk yang mengandungi BPA, kan mustahil nak terus buang barang-barang yang terkumpul banyak kat rumah tu?
 Jadi, apa yang mama boleh lakukan? Mama dapat kurangkan penggunaan produk BPA ni dengan mengamalkan langkah-langkah berikut:
• Jangan panaskan makanan atau minuman dalam plastik polikarbonat sama ada menggunakan ketuhar gelombang mikro atau pun direbus.
• Kurangkan pengambilan makanan dalam tin, pilih yang segar atau sejuk beku. Kalau nak yang segera, pilih dalam botol kaca. Seboleh mungkin, gunakan bekas makanan daripada porselin, kaca atau keluli tahan karat terutamanya untuk makanan atau minuman panas.
• Berikan permainan yang selamat untuk anak anda. Lihat kod plastik di bawah permainan. Kod 7 adalah polikarbonat. Kod 3 pun tak bagus, ada toksin. Jadi elakkan!
• Kalau nak bungkus sup atau air panas dari penjual makanan, bawa bekas makanan atau minuman anda sendiri. Jangan guna plastik !
• Jangan minum air mineral yang terjemur dalam kereta.
Tips Elak BPA Dari Botol Susu Anak Mama
• Gunakan botol susu daripada KACA atau STANLESS STEEL (tahan lama dan tak perlu risau tentang BPA) ATAU boleh juga gunakan botol plastik yang bebas BPA (tapi perlu tukar dalam masa 3 bulan atau paling lama 6 bulan). Elakkan botol polikarbonat.
Botol susu besi bebas daripada bahan kimia (BPA free) dan mempunyai jangka hayat yang panjang.
• Kalau mama guna botol polikarbonat, pastikan ia tak dijemur, dipanaskan dan dimasukkan air panas menggelegak ke dalamnya.
• Gunakan berus yang lembut daripada plastik dan span untuk elakkan calar. Bukan berus dawai untuk basuh botol susu bayi.
• Gunakan sabun yang sesuai dan selamat untuk cuci botol anak mama.
Bila Botol Anak Perlu Ditukar Segera?
1. Kesan Calar Pada Botol
Kalau botol susu si manja banyak kesan calar, itu sign mama untuk tukar botol tersebut. Takut berlaku pembebasan toksik atau bahan kimia daripada plastik botol tersebut.
2. Sterilizer
Pengunaan sterilizer ini sebenarnya dapat kurangkan jangka hayat botol, contohnya botol susu tersebut sebenarnya boleh digunakan selama 6 bulan. Tapi, kerana terdedah kepada haba yang tinggi, jangka hayat botol susu tu boleh jadi pendek. Seawal 4 bulan, mama dah kena tukar.
 Pemanasan yang melampau boleh menyebabkan botol bertukar warna dan bebaskan bahan kimia (BPA) dari plastik.
Pendedahan terhadap air yang menggelegak juga boleh menyebabkan botol polikarbonat melepaskan Bisphenaol A (BPA) dengan kadar lebih cepat berbanding terdedah kepada air sejuk atau air suam.
3. Warna Botol
Warna kekuningan pada botol bermakna ianya  perlu ditukar. Lebih-lebih lagi kalau ada kesan calar di bahagian dalam botol.
4. Bau
Kalau botol dah tak berbau nyaman walaupun dah banyak kali basuh, Mama Siti sarankan tukarlah botol tu. Sebab bau yang tak menyenangkan ni boleh jadi berpunca daripada kulat atau mikroorganisma yang membiak dalam botol tu.
5. Pengunaan Sabun Pencuci Botol
Penggunaan pencuci botol susu pun perlu di ambil kira. Kalau dulu mama biasa pakai sabun biasa ataupun sabun pencuci pinggan, mama kena STOP apa yang mama buat sekarang.
Sebab pencuci pinggan mangkuk yang mama selalu pakai tu ada bahan kimia menghakis dan ia akan beri kesan bahaya kepada anak sekiranya sabun tak dibilas dengan bersih.
Jadi solusinya, mama kena guna bahan pencuci yang bersifat ORGANIK. Barulah selamat!
Sekarang dah tau kan? Semoga perkongsian ni beri manfaat kepada ibu-ibu semua. Buatlah pilihan yang tepat untuk kesihatan si manja yang tersayang.
Sumber: Maya Darwish
BACA JUGA SELAMATKAH BOTOL SUSU ANAK ANDA?
Pesan Mama Siti:
Sekarang mama dah faham kan? Mama dah boleh tukar botol susu lama ke botol susu yang stainless steel. Memang BPA Free terus! Tapi ingat, jangan lah pula basuh dengan pencuci pinggan mangkuk. Kesian si kecil dihidang susu dengan bahan kimia. Nanti kalau anak kembung perut, sakit, kita juga yang susah kan? Jadi sama-samalah kita jaga kebersihan segala barang yang masuk dalam mulut anak kita!


Suntikan Epidural Bukan Penyebab Mama Sakit Belakang Apatah Lagi Lumpuh!

“Pakai epidural saya sakit belakang bertahun-tahun lamanya lepas beranak! sesal dahulu pendapatan, sesal kemudian takde guna !”
“Kakak kepada kakak angkat , sepupu belah ayah saya pakai epidural tu, dia lumpuh separuh badan pastu. Takut pula saya nak epidural”
Ada pula yang katanya nak merasa sakit bersalin tapi…
“Takpa doktor, saya nak rasa sakit bersalin tu. Boleh hapuskan dosa” (setengah jam lepas tu menangis mintak epidural)
Ada juga yang suami buat keputusan untuk isteri. Padahal si isteri yang bertarung nyawa melahirkan anak.
“Suami saya tak bagi amik epidural tu, boleh sebabkan lumpuh katanya” – suami tak rasa pun sakit bersalin macam mana, dia pula buat keputusan untuk bini yang bertarung dengan kesakitan tu.
“Nenek saya dulu beranak tak ada pun epidural segala bagai ni, elok je dia!”
Hmmm, Mama Siti tak pasti kenapa ramai sangat ibu-ibu yang mengandung menolak habis-habisan dengan suntikan epidural ni. Macam-macam alasan dia kemukakan, sakit belakanglah dan yang paling dahsyat boleh buat lumpuh!
Fuuh! Mana info mama dapat yang suntikan epidural ni boleh lumpuhkan orang? Epidural digunakan untuk legakan sakit bersalin bukannya buatkan orang yang sakit bertambah sakit. Disini Mama Siti kongsikan kenyataan dari Dr. Muhammad Izzat Abd Razak, dimana beliau berkongsi kenapa epidural ni diberikan kepada ibu-ibu yang bersalin (bukan semua, cuma dalam sesetengah kes yang diperlukan sahaja).

Suntikan epidural adalah bius yang digunakan untuk kelahiran secara pembedahan czer supaya dapat menghilangkan rasa sakit semasa operasi dijalankan.
Ni antara sebab-sebab orang tak mahu epidural. Sakit bersalin bukan main main oi. Setakat contraction sikit-sikit boleh senyum lagi. Cuba kalau sakit betul-betul datang tengok macam mana.
Kalau terpotong hujung jari masa membawang pun dah kalut, belom lagi rasa sakit bersalin macam mana.
Apa Itu Suntikan Epidural?
Salah satu teknik pelega kesakitan yang diberikan untuk pesakit dalam konteks ini untuk orang nak bersalin lah. Ada saja sebab-sebab lain boleh pakai epidural ni, memandangkan saya ni doktor bersalin, so saya cerita apa yang saya tahu saja ye. Tak ada lah ianya hilangkan 100% kesakitan tu, tapi rasa sakit tu akan jadi kurang dan ibu rasa selesa dan tenang nak ‘bertarung’ untuk berjam-jam lamanya.
Ada satu plastik halus dimasukkan ke dalam ruang epidural L3-L4 atau L4-L5 Memakan masa 20 minit untuk nak buat dan 20 minit untuk bertindak balas. Dipasang oleh doktor bius, bukan doktor bersalin tau.
Biasanya suntikan epidural hanya membuatkan sebahagian badan saja mati rasa di antara paras dada hingga bawah kaki.
Perlu berjaga-jaga jika seseorang tu pernah buat pembedahan pada tulang belakang atau ada masalah pembekuan darah.
Kalau dah pasang epidural ni kena ada pemantauan graf jantung anak (CTG) secara terus menerus dan pemantauan tekanan darah ibu.
Kebaikan Suntikan Epidural ?
Antara banyak-banyak cara untuk mengurangkan rasa bersalin ni, epidural adalah jenis yang terbaik.Tak mengantuk. Baby dalam rahim pun tak mengantukKalau perlu caesaerean, tak perlu ubat lain atau cucuk lain tempat untuk bius. Doktor akan ‘top up’ epidural sebelum caesarean dilakukan
Kesan Buruk Yang Mungkin Timbul:
Epidural tak berkesan mengurangkan sakit (1 dalam 10)Mengigil dan gatal-gatalTekanan darah menjadi terlampau rendah (1 dalam 50)Sakit kepala yang amat sangat (1 dalam 100)Gangguan sistem saraf sementara (1 dalam 1000)Gangguan sistem saraf kekal (1 dalam 13000)Jangkitan meningitis ( kurang 1 dalam 50000)
Dilaporkan bahawa hampir 25% ibu mengandung akan menghidapi sakit belakang sehingga 6 minggu selepas bersalin. Terdapat banyak kajian membandingkan ibu mengandung yang mendapat epidural dengan yang tak diberi epidural (hanya suntikan pethidine sebagai penahan sakit) menunjukkan peratusan insiden sakit belakang yang SAMA dalam kedua-dua kumpulan.
Bagi ibu yang baru bersalin, perubahan bentuk tubuh sebelum, semasa dan selepas bersalin yang menyebabkan sakit belakang berlaku.
Sakit Belakang Berlaku Atas Faktor Lain
Kajian menunjukkan bahawa tiada perbezaan dalam insiden sakit belakang selepas bersalin diantara kumpulan ibu yang tak dapat suntikan epidural dan ibu yang mendapat epidural pada hari pertama dan hari ketujuh selepas kelahiran. Namun 3 bulan selepas bersalin, ibu yang tak mendapat epidural pula lebih ramai yang masih sakit belakang berbanding yang mendapat epidural. Macam mana tu? Tak dapat epidural pun sakit belakang ?
Sewaktu mengandung, perubahan hormon menyebabkan ligamen tulang termasuk ligamen di pelvis menjadi longgar dan memudahkan kecederaan terjadi kepada ibu. Bayi dan rahim yang membesar boleh menekan saraf-saraf dalam rongga pelvis menyebabkan sakit belakang.
Kandungan yang besar dan perubahan hormon juga menyebabkan perubahan kepada struktur tulang belakang (lebih melentik; lumbar lordosis) bagi menstabilkan pusat graviti ibu; malah proses tulang belakang untuk kembali ke kedudukan asal selepas bersalin itulah yang menyebabkan sakit belakang.
Dengan melakukan senaman seperti aktiviti sukan, ia dapat menguatkan otot di samping mengelakkan osteoporosis.
Sakit belakang antaranya disebabkan postur badan yang tak betul (jalan dan duduk membongkok), kurangnya senaman (tulang belakang jadi keras dan tak fleksibel), otot perut dan belakang (core muscles) yang lemah, cara kerja yang tertumpu kepada satu posisi (duduk lama di pejabat) dan cara mengangkat barang berat yang tak betul. Pendek kata, postur yang salah menyebabkan sakit belakang.
Penggunaan epidural semata-mata bukan punca utama sakit belakang. Betulkan fakta. Jangan dengar cakap cakap orang!
Yang menanggung sakit bersalin tu awak. Bukan suami atau makcik bawang yang mengecam penggunaan epidural.
Satu lagi, bukan semua hospital ada servis epidural ini. Kalau ada pun, untuk pesakit tertentu bergantung kepada kakitangan bius yang ada untuk pemantauan. Tanya dulu ok?
Seperkara lagi, sakit memang la penghapus dosa, tapi sakit nak bersalin ni bukan main-main untuk dicuba-cuba.
Sumber: Dr Muhammad Izzat
BACA JUGA KAEDAH YANG ANDA BOLEH PILIH UNTUK KURANGKAN SAKIT KETIKA BERSALIN
Pesanan Mama Siti:
Buat ibu-ibu yang bersalin di luar sana, kalau doktor nak bagi suntikan epidural dekat mama, jangan pula menolak. Doktor bagi sebab nak tolong mama. Mana ada doktor bagi ubat untuk sakitkan lagi mama. Tak logikkan? Sebab tu jangan dengar segala cerita mak cik-mak cik bawang yang tak tahu info sebenar ni. Ingat, epidural takkan buat mama lumpuh okay, ia sekadar melegakan sakit bersalin saja!


Ibu Tak Sangka Terhantuk Biasa Menyebabkan Bayi Alami Pendarahan Di Kepala

Bila kita lihat anak kita jatuh dan terhantuk, disebabkan sudah terbiasa dengan situasi tersebut, kadang-kadang kita pandang sebelah mata saja insiden tersebut. Yalah, si manja baru saja belajar berjalan, mestila banyak benda dia nak explore.
Tapi, lain pula kisah kanak-kanak ini apabila hidupnya bertukar sama sekali selepas mengalami kecederaan terhantuk di kepala. Tambah memilukan, apabila doktor mendapati terdapat ketumbuhan di bahagian kepala hadapan dan belakang bola mata anak kecil itu.
Kisah si kecil ini dikongsi oleh ibunya, Nursasabila Kamarulzaman di laman Facebook. Ia menyentuh hati ramai netizen apabila beliau berkongsi kisah anak lelakinya yang tiba-tiba jatuh sakit selepas kepalanya terhantuk akibat terjatuh.
Pada Mulanya Hanyalah Terhantuk Biasa…

Hanya kerana terhantuk biasa, si kecil ini disahkan mempunyai pendarahan dalam otaknya.
“Muhammad Iman Al Khausar Bin Ismail” seorang kanak-kanak yang sangat riang dan petah berkata-kata.. Namun ketentuan Allah sudah tertulis, mama dan papa redho akan ujian Allah ini. Kami terima ujian ini dan percaya ada hikmah disebalik dugaan yang diberi.
Pada mulanya Iman hanya terantuk biasa sahaja. Iman bukan jatuh di tempat yang tinggi atau terantuk yang menyebabkan dia cedera luka. Hanya terantuk di kerusi dan benjol biasa sahaja. Kami membawa Iman ke hospital untuk periksa keadaan kepala Iman. Selepas ujian x-ray dibuat, keputusan x-ray menunjukkan memang ada kesan benjol tapi tiada kesan retak atau kecederaan serius. Kami pulang ke rumah dengan hati tenang.
Anak Mula Demam On Off
Muhammad Iman terjatuh sebelum kepalanya terhantuk ketika bermain di rumah pada 17 September lalu dan insiden itu menyebabkan kepalanya benjol.
Selepas seminggu Iman demam on off. Kami bawa Iman ke klinik swasta biasa untuk ambil antibiotik. Seminggu Iman ambil antibiotik, Iman masih lagi demam on off. Jadi kami ambik keputusan untuk bawa Iman ke hospital semula untuk follow up kes Iman jatuh tu. Kepala Iman pun naik benjol besar sikit dari mula-mula dia benjol, sampai di Hospital HSNZ, Kuala Terengganu Iman terus dibawa ke bahagian kecemasan dan diletakkan di zon kuning.
Selepas diperiksa darah haemoglobin Iman rendah dan CT scan dibuat. Hantukan yang dialami Iman terkena betul-betul di saraf darah di kepalanya. Hasil CT scan Iman menunjukkan memang ada pendarahan di dalam kepala Iman. Luluh dan remuk hati mama mendengar ape yang pihak hospital katakan. Iman terus dimasukkan ke wad dan bantuan darah diberikan.
Ketumbuhan Di Kepala, Doktor Ambil Sum-Sum Tulang
Nursalsabila berkata, buat masa ini, dia dan suami masih menunggu hasil keputusan ujian terhadap sum sum tulang belakang anaknya dan berharap perkhabaran diterima nanti tidak mengecewakan.
Semasa di wad doktor ada memanggil kami untuk memaklumkan hasil CT scan yang dibuat tu juga ada dijumpai ketumbuhan di kepala bahagian hadapan dan dibelakang bola mata iman. Ketumbuhan itu terjadi dari kelenjar yang aktif dan semakin teruk bila Iman demam dan darah dijangkiti kuman. Seminggu Iman di wad diberi antibiotik untuk membunuh kuman yang ada. Tapi Iman tetap demam.
Jadi pada hari ini, Iman disarankan untuk ambik sum-sum tulang belakang. Tujuannya diambil untuk mengenalpasti jenis kuman dan penyakit yang dialami Iman. Kami akan menunggu keputusan dari pihak hospital atas ujian sum-sum tulang iman.
‘Cepat Sembuh Iman…‘
Mama dan papa berharap agar keputusan yang diterima adalah keputusan yang menggembirakan dan Iman akan dirawat dengan secepatnya. Mohon sahabat-sahabat doakan agar Iman dapat sembuh sepenuhnya dan segala urusan untuk merawatnya dipermudahkan oleh NYA. Aaminnn…
 Sumber : Nursasabila Kamarulzaman
BACA JUGA BAHAYA JIKA SI MANJA KERAP TERHANTUK KEPALA
Pesan Mama Siti:
Mama Siti harap keputusan yang bakal diterima adalah keputusan yang menggembirakan buat Puan Nursasabila dan keluarga.  Hati ibu mana yang tak sedih apabila melihat keadaan anak yang dikandung selama 9 bulan jatuh sakit.  Sama-sama kita panjatkan doa agar adik Iman kembali sembuh seperti sediakala. Moga dipermudahkan segala urusan buat adik Iman dan keluarga.


Petua Hilangkan Batuk Anak Resepi Ubat Batuk Homemade

Tak nak! Ubat batuk tak sedap!
Mulut kita memujuk tapi dalam hati, “Ya Allah, makanlah ubat ni. Nak bagi sihat kena makan ubat!”. Begitulah situasi kita dengan anak-anak yang susah betul bab makan ubat ni. Especially bila anak demam dan disusuli dengan batuk. Mestilah doktor pun akan preskripsikan ubat batuk kan?
Tapi kalau anak tak boleh terima langsung dan batuk masih tak baik macam mana pula? Jangan risau, Mama Siti ada satu alternatif lain. Apa yang mama boleh lakukan? Ha, kena cubalah resepi ubat batuk homemade dari Puan Yatie Eimra ni. Jadi ke? Anak dia 3 bulan batuk on off, alhamdulillah sekarang dah semakin pulih.
Jom kita baca kisah bagaimana anaknya melawan batuk sebelum Mama Siti kongsikan resepi ubat batuk homemade Puan Yatie ye!
Anak Tak Serasi Dengan Ubat Batuk
Rabu lepas Fydh dijangkiti selesema teruk dan hidung tersumbat. Petang Khamis, start batuk jenis chesty cough pula. Mulanya saya berikan ubat batuk yang dibeli kat farmasi sebelum ni. Tapi Fydh tak serasi dan masih batuk non stop. Menjelang malam, dah start demam pula. Pagi-pagi Jumaat tu, bawa Fydh ke klinik sebab dia dah makin kerap terbatuk-batuk. Walaupun ada kahak dalam dada, doktor cakap keadaan Fydh tak teruk sangat dan tak perlu ambil nab.

 Fydh menderita batuk yang berpanjangan.
Balik saja dari klinik, batuk Fydh makin kerap dalam 5 minit sekali. Makan ubat batuk dari klinik pun masih tak nampak perubahan. Nafas Fydh makin laju dan bunyi wheezing pulak. Nampak dia tarik nafas dalam (bila bernafas ada lekukan dalam kat tengah-tengah pertemuan tulang selangka) sebab susah nak nafas.
Kaki dia pun mula terasa sejuk saja sebab tak cukup oksigen dalam badan. Dekat sejam saya ulang tepuk percussion untuk cairkan kahak dan urut refleks point untuk paru-paru pada belakang, dada, tapak tangan dan tapak kaki. Urut refleks point sinus dan sinus drainage untuk kurangkan hidung tersumbat. Alhamdulillah, bila dah lega sikit Fydh tertidur juga.
3 Bulan Batuk Berpanjangan
Masa tu la saya terfikir, sampai bila nak bergantung pada ubat batuk semata-mata? Masa pergi klinik tu, saya ada tanya doktor dah 3 bulan++ Fydh asyik batuk on-off. Walaupun dah habis ubat batuk, sesekali anak akan terbatuk dan bunyi kahak dalam dada.
Lepas 2-3 minggu, mesti batuk berulang lagi. Doc cakap batuk berulang dikalangan kanak-kanak ni perkara biasa. Terutamanya kanak-kanak usia 5 tahun ke bawah ni, memang selalu saja kena batuk berulang sebab imun badan tak kuat. Tapi kalau batuk disertai tanda-tanda badan lemah, demam, nafas jadi laju serta ada lekukan dalam bawah rusuk bila bernafas, kena pergi hospital, buat chest xray untuk check jangkitan paru-paru.
So kalau batuk on-off lagi lepas ni, takkan Fydh nak bergantung sepenuhnya pada ubat batuk dan berlarutan sampai imun badan dia kuat? Mungkin akan batuk lagi beberapa bulan, mungkin setahun dua? Apa yang buatkan saya bertambah risau, risiko Fydh ni kena asma tinggi sangat sebab keluarga kedua belah saya serta suami ada masalah asma dan resdung. Fydh pula ada mild eczema. Tu belum lagi risau kalau kena jangkitan paru-paru pula disebabkan masalah berkaitan batuk ni.
Kurang Berkesan Minum Madu Semata-Mata
Menurut Puan Yatie, anaknya kurang minum madu sekiranya batuk biasa. Beliau  turut berkongsi bahawa beliau pernah mencuba  resipi campuran madu, lemon dan minyak zaitun untuk merawat batuk. Ubat tersebut berjaya merawat batuk bagi orang dewasa tapi kerana rasanya yang terlalu masam, Fydh kurang menerima ubat batuk tersebut.
Dalam bulan Mac lepas pula, saya pernah cuba resipi ubat batuk (madu dan bawang) dari perkongsian Dr. Rizal, tapi Fydh tak gemar pula rasa bawang yang terlalu kuat. So kali ni saya gabungkan semua info yang saya dapat dari perkongsian Dr. Rizal, Dr. Suri Roowi dan beberapa sumber lain untuk hasilkan resipi ubat batuk homemade yang hanya gunakan bahan-bahan alami dari dapur. Sementara Fydh tidur tu cepat-cepat lah saya masuk dapur dan siapkan ubat batuk homemade ni.
Tepuk Percussion Dan Urut Refleks Point Legakan Batuk
Saya sempat rendam sejam saja dulu sebab Fydh dah terjaga dan batuk non stop balik. Badan dia mula nampak lemah sebab dia langsung tak nak makan sebabkan asyik batuk saja. Lepas berikan rendaman madu tadi, sekali lagi saya buat tepuk percussion untuk cairkan kahak dan buat urutan refleksologi untuk redakan batuk. Mujur setiap kali saya buat tepuk percussion dan urut refleks point ni, batuk Fydh akan lega sikit.
Alhamdulilah, dalam 20 min++ selepas diberi rendaman madu tersebut, batuk Fydh beransur kurang dan badan anaknya mula berpeluh. Walupun masih ada lagi bunyi wheezing, tapi batuk anaknya kini berkurang (dalam 30 minit sekali).
Pada waktu malam pula, beliau menyuap rendaman madu tersebut sebanyak 2 kali kepada Fydh . Batuk anaknya itu berkurang sejam sekali. Bila tidur malam pun tak kerap sangat batuk seperti di waktu siangnya.
Pagi Sabtu, Fydh dah mula aktif dan berselera bila makan. Dia masih terbatuk-batuk dalam sejam dua sekali, tapi kahak pun dah makin cair. Tak ada lah susah dan sakit sangat dada masa anak terbatuk-batuk tu.. Bunyi wheezing pun dah tak ada.
Fydh pun dah mula boleh main macam biasa. Sebenarnya Sabtu tu saya sendiri pun dah jangkit selesema dan batuk. Tekak mula rasa bengkak dan perit disertai batuk dengan kahak yang pekat dalam dada. Lepas ambil rendaman madu ni, memang terasa perbezaannya dan tekak pun dah tak rasa membengkak.
Malam tadi pun Fydh boleh tidur lena dan sekali saja terbatuk tengah malam. Hari ni, masuk hari ke-4 saya berikan Fydh rendaman madu (ubat batuk homemade) ni. Syukur alhamdulillah, batuk Fydh dah makin kurang dengan izinNya..
Saya simpan dalam botol minyak (glass oilpot) supaya mudah tuang dan tak perlu celup sudu setiap kali nak minum.
Resipi Ubat Batuk Homemade
½ biji bawang holland/merah150-200 gm madu3-5 ulas bawang putih2 sudu makan minyak zaitun1 biji lemon – diambil jus (anggaran 50ml)11-15 biji bunga cengkih
Cara-cara:
1. Potong ½ biji bawang merah dan bekukan selama 5-10 minit.
2. Ketuk bawang putih, biarkan selama 10 minit.
3. Sementara menunggu tu, perah jus dari sebiji lemon. Ketepikan.
4. Tumbuk kasar cengkih dan campurkan ke dalam jus lemon. Biarkan sebati seketika.
5. Bawang merah tadi boleh dileraikan atau dipotong kasar. Campurkan ke dalam madu.
6. Masukkan jus lemon dan kacau.
7. Bawang putih yang telah diketuk, dicampur ke dalam minyak zaitun dan dipanaskan dengan api paling kecil selama 2-3 minit sahaja. Biarkan suam sedikit sebelum dicampurkan ke dalam madu tadi.
Ubat batuk homemade yang diperbuat dari bahan-bahan alami di dapur.
Rendam sekurang-kurangnyanya 1 jam-2 pada suhu bilik supaya jus bawang keluar. Setelah 2 jam, barulah boleh disimpan dalam peti sejuk.
Campuran madu dan bawang ni lebih berkesan selepas dibiarkan terendam semalaman.– Sebaiknya kacau/goncang sebelum guna– Boleh minum airnya sahaja atau makan bersama bawang (untuk Fydh, saya berikan air sahaja, tapi saya suka makan bersama bawang sebab rasa crunchy)
 Bagi kanak-kanak ambil 1 sudu teh, 2-3 kali sehari/bila perlu
 Orang dewasa 1 sudu makan, 2-3 kali sehari/bila perlu
 Orang yang alami masalah gastrik sebaiknya ambil 1 sudu teh je dulu dan jangan ambil waktu perut kosong (pastikan alas perut sikit, bukannya makan sampai kenyang). Jika tiada masalah, barulah boleh ambil 1 sudu makan.
 Pastikan simpan dalam bekas bertutup– Anak setahun ke bawah tak boleh minum madu ye.– Sebaik²nya buat dalam kuantiti yang sikit (atau sukatan 2x ganda) dan buat baru setiap kali habis sebab kandungan allicin dan khasiat akan berkurangan jika disimpan lebih lama.
Puan Yatie terangkan bahawa perkongsian ubat batuk homemade ni bukan untuk galakkan orang ramai supaya tak pergi ke klinik tau! Ini alternatif sekiranya ubat batuk dah tak menjadi tapi batuk masih lagi berpanjangan. Jadi kalau anak mama sakit, jangan pula tak percaya doktor.
Selain daripada tu, Puan Yatie pun sempat berkongsi khasiat setiap bahan dalam ubat batuk homemade nya. Nak tahu apa khasiatnya? Ha, jom scroll lagi.
1. Bawang Merah
Boleh guna bawang holland atau bawang merah. Tapi menurut Dr. Suri Roowi, bawang holland ni tinggi mineral manakala bawang merah lebih tinggi kadar antioksidan dan vitamin C.Bawang merah bila dibekukan seketika, khasiatnya akan bertambah menjadi 200 kali ganda (info dari Dr. Suri, boleh baca post tentang sayuran antikanser)
2. Madu (pastikan yang asli)
Tinggi antioksidan, tingkatkan imun badanMengandungi pelargonium, guaifenesin dan dextromethorphan. Bahan-bahan ni terbukti secara saintifik dapat melawan dan menghilangkan simptom batuk dan kahak. (theAsianparent Malaysia)Bagus dalam melegakan dan mengurangkan kesan batuk daripada diphenhydramine iaitu bahan dalam ubat batuk. (medic.usm)Madu kelulut merupakan madu yang terbaik, hanya amik masa 5-30 minit untuk diserap ke dalam darah. (Dr. Suri Roowi)Orang yang ada masalah gastrik, lebih baik gunakan madu tualang sebab madu kelulut lebih masam (Dr. Suri Roowi)
3. Bawang Putih
Bawang putih perlu diketuk/dihancurkan dan dibiarkan selama 10 minit supaya allicin terbentuk. Allicin berfungsi sebagai antikanser, membantu masalah radang, bertindak sebagai antikulat dan menghalang jangkitan bakteria. (Dr. Suri Roowi)Jika bawang putih yang telah diketuk dan dibiarkan selama 10 minit ditambahkan minyak zaitun, akan menghasilkan Ajoene. Ia merencatkan pertumbuhan sel kanser (Dr. Suri Roowi)Gabungan bawang putih dan minyak zaitun juga merupakan salah satu petua tradisional untuk batuk, asthma dan masalah berkaitan pernafasan.Jika bawang putih dipanaskan dengan suhu yang rendah (35°C), akan tingkatkan lagi aktiviti enzim dan menggalakkan penghasilan allicin. Tapi ia akan termusnah pada suhu lebih tinggi dari 40°C (sebab tu panaskan bawang putih dengan api perlahan dan kejap saja)Boleh tambah bilangan bawang putih ikut selera, tapi orang yang alami masalah darah cair, perlu kurangkan/kawal pengambilan bawang putih
4. Minyak Zaitun
Minyak zaitun juga kaya dengan lemak “monounsaturated” yang dapat melegakan sembelit.
Berfungsi sebagai antioksidan, tinggi hidroksityrosol dan memainkan peranan dalam kesihatan jantung, paru-paru serta meningkatkan sistem imunBerfungsi melincirkan kerongkong dan mengurangkan pedih akibat batuk. Ia mengandungi agen oleocanthal yang bertindak mengurangkan radang pada kerongkong sama seperti ibuprofen berfungsi.
5. Lemon
Tinggi vitamin C (diperlukan oleh badan untuk mempercepatkan proses penyembuhan), antibakteria, tingkatkan imun, kurangkan penghasilan mukus, mengurangkan selesema dan batuk.
6. Cengkih
Cengkih mengandungi antioksida yang membantu mencegah kerosakan sel yang akhirnya menyebabkan barah.
Berfungsi melegakan kerongkong akibat batuk serta mengurangkan sakit tekak, batuk dan asma. Juga berfungsi sebagai antioksidan dan antibakteria.
Notes:
Jika anak terbatuk-batuk tanpa henti, selain buat tepuk percussion, pastikan:
Minum air kosong secukupnya
Berikan air rendaman cengkih dan madu untuk berikan kelegaan pada tekak (ketuk sedikit cengkih supaya minyak patinya keluar, rendam dalam air panas dan setelah suam tambah madu)
Berikan air rebusan halia untuk kurangkan batuk (tambah madu bila dah suam).
Banyakkan juga penggunaan cengkih/halia dalam masakan (boleh masukkan 2-3 biji cengkih ketika masak nasi, lebihkan halia jika masak bubur nasi, lebihkan cengkih dan halia dalam sup, dll)
Segala jenis herba dan rempah ni memang kena basuh dulu sebelum guna. Saya basuh cengkih dan keringkan guna kitchen towel dulu sebelum tumbuk.
 Sumber : Yatie Eimra
BACA JUGA BATUK TAK BAIK-BAIK? KETAHUI JENIS BATUK DAN RAWATANNYA!


Wipe Dulu Sebelum Guna, Takut Terkena Kuman HFMD

Isu penyakit tangan, kaki dan mulut (HFMD) masih lagi dibicarakan memandangkan kes ni masih lagi belum mencatatkan penurunan. Antara tempat yang menjadi faktor penyebaran wabak HFMD ni contohnya taska, pusat asuhan dan RESTORAN. Mama mesti rasa, “Ish, tempat makan je pun…”. Kadang-kadang restoran yang mama pergi bukannya banyak orang pun.
Restoran bukan masalah tapi baby chair yang mama gunakan untuk anak mama. Survey menunjukkan permukaan meja bayi ni jauh lebih kotor dari meja lain direstoran. Walaupun jarang menyebabkan kesakitan yang teruk, ia mungkin mengandungi kuman bahaya seperti coliform.
Mama mesti tak percaya kan? Yalah, selama ni elok saja anak mama duduk atas baby chair tu. Kali ni, Mama Siti akan kongsikan satu perkongsian daripada seorang ibu bernama Nurkhairun Amrina Ahmad Kamal berkenaan anaknya yang mengalami jangkitan virus HFMD akibat meletakkan anaknya duduk baby chair.
Tapi sebelum kita tahu kisah orang lain, seeloknya kita tambah dulu ilmu keibubapaan kita. Tahu apa itu penyakit HFMD dan simptom-simptom yang mungkin timbul sekiranya kuman ni berjangkit dekat anak mama.
Apa Itu HFMD?

Jangkitan ini biasanya disebabkan amalan kebersihan diri kurang baik dan pendedahan kepada tempat atau persekitaran sesak yang mungkin meningkatkan lagi risiko penyebaran virus ini.
HFMD atau lebih dikenali sebagai penyakit tangan, kaki dan mulut adalah disebabkan oleh Coxsackie Virus A16 dan diikuti oleh Enterovirus 71 (EV 71).
Virus ni merebak melalui air liur, sentuhan cecair lepuh (blister) dan najis dari mereka yang berpenyakit. Ibubapa yang mempunyai anak yang masih kecil perlu berjaga-jaga kerana penyakit ini mudah dijangkiti oleh kanak-kanak berumur 5 tahun ke bawah.
Simptom-Simptom
1. Demam
2. Ulser di tekak dan mulut
3. Ruam dengan lepuh di tapak tangan, kaki, lutut dan kawasan lampin
4. Sakit kepala dan hilang selera makan.
Syak Baby Chair Punca Bayi Dijangkiti Virus HFMD
Mama syak baby chair ni la punca Airil dapat virus HFMD. Sebab esoknya Airil demam. Silap mama malam tu tak bawa baby wipes.  Kerusi tu pun tak nampak kotor so tak ada la nak lap lap. Biasa selagi tak kena memang tak beringat. So lepas ni mama dah standby segala protection before and after duduk kat mana-mana kena lap dulu habis bersih. Biar la org kata pulun pun. Yang nak menjaga anak tak sihat tu nanti kita juga.
Keadaan anak Puan Amrina setelah dijangkiti virus HFMD.
Avoid pergi main area kalau dah musim HFMD. HFMD ni wajib kuarantin. Kuarantin means duduk di rumah. Pergi klinik mintak pengesahan doctor untuk sahkan anak kena HFMD. Langsung tak boleh hantar anak ke taska/sekolah. Keluar pergi makan, pergi playground, pergi jalan-jalan, supermarket, shopping mall semua tak boleh. Sebab HFMD mudah berjangkit dari sentuhan.
Buat parents yang lain pun, make sure standby dalam handbag antibacterial wipes/spray or dettol anticeptic, sanitizer ke. Bawa saja ke mana-mana pun.
Tingkatkan kawalan disinfeksi dengan mencuci alat permainan anak dengan agen pembasmi kuman serta elakkan perkongsian peralatan peribadi seperti tuala, sudu dan sebagainya kerana ia boleh memburukkan lagi keadaan.
Tapi kalau dah kena juga, tak boleh la nak tolak takdir. Redha dan kuarantin sampai anak betul-betul sihat.
Note: Alhamdulillah masa saya share ni anak saya dah sihat pun. Lepas seminggu dah kering semua biji-biji kat kulit tu. Saya just sapu vco dan bg dia minum vco. Memang cepat baik.
Pada masa kini, masih belum ada vaksin untuk cegah jangkitan HFMD.Jadi, ibubapa kena ambil langkah proaktif untuk kawal penyebaran virus ni dengan mengamalkan kebersihan dalam kehidupan seharian. Ingat, permukaan yang bersih, suci ni jangan disangka tak ada kuman. Untuk keselamatan bayi mama, WIPE semuanya dengan pembersih!
Sumber: Public Health Malaysia, Amrina Meena
BACA JUGA ULSER MULUT TANDA UTAMA PENYAKIT KAKI, TANGAN & MULUT (HFMD)
Pesan Mama Siti:
Kesimpulannya, walaupun kadar penularan penyakit HFMD adalah tinggi, ia masih boleh dicegah sekiranya semua mama dengan papa mainkan peranan. Cepat-cepat bawa anak jumpa doktorkalau anak mama ada simptom HFMD dan lakukan langkah pencegahan supaya penyakit ni tak merebak. Kebersihan langkah utama mencegah penyakit tangan, kaki dan mulut ini!


Isu Baby Carrier: Boleh Ke Gendong Anak Menghadap Ke Depan?

“Doc, boleh ke saya nak gendong anak saya mengadap ke depan?”“Anak saya taknak duk atas carrier kalau mengadap saya. Cemana nak buat ek?”
Begitulah persoalan yang biasa dilemparkan oleh ibu-ibu kepada Dr. Izam Suziani. Katanya ada anak yang suka digendong menghadap ke depan, ada pula yang suka gendong anak menghadap wajah kita. Tapi dalam sesetengah situasi, ada pula jenis anak yang suka menghadap ke depan berbanding tengok wajah ibubapa sendiri.
Ha macam mana tu? Bahaya ke tidak bila selalu digendong menghadap ke depan? Kalau mama nak tahu, ini dia Mama Siti kongsikan jawapan dari pakar!
Teknik Front Facing Bila Gendong Anak

Ibu-ibu tak disyorkan untuk gendong bayi ke depan dalam jangka masa yang panjang, kerana ia akan beri kesan kepada tulang belakang bayi.
Saya dah tulis tentang perkara ini tahun lepas lagi, tapi masih ramai yang bertanya tentang “Front Facing” pada saya. Jadi saya ingat, saya tulis sekali lagi hari ni. Tapi ini sekadar pandangan peribadi saya berdasarkan pengalaman dan pendapat pakar lain dalam bidang ini.
Pada yang mengenali saya dan berkesempatan menghadiri kelas-kelas babywearing saya mesti tahu yang saya sentiasa menyokong apa jenis baby carrier pun, asalkan memenuhi keperluan, selamat serta selesa untuk penggendong dan anak yang digendong. Jadi, baca dengan berlapang dada.
Pertama sekali, mengapa baby carrier sebegini wujud? Betullah. Untuk memenuhi keperluan penggendong yang bertanya soalan-soalan di atas tadi tu.
Carrier yang membolehkan bayi digendong menghadap ke depan dicipta untuk memenuhi kehendak penjaga (terutamanya kaum BAPA) yang ingin “bonding” dengan anak mereka melalui kaedah “exploration”.
Semasa menghadiri ceramah oleh seorang saintis yang telah membuat pelbagai kajian tentang babywearing, saya telah belajar beberapa perkara. Saya kongsikan di sini (tolong jangan minta kertas kajian semua ya? Saya tulis ni sebagai perkongsian santai supaya mudah difahami sahaja. Bukan nak kongsi kertas saintifik).
Apa Yang Anda Perlu Tahu Dengan Baby Wearing
 Ring Sling dikenali juga sebagai one shoulder carrier sebab berat baby tertumpu pada sebelah bahu sahaja.
1. Bayi yang mempunyai kawalan leher dan kepala yang baik, biasanya bayi yang berusia 6 bulan ke atas. Bayi pada umur ini juga sudah bersedia dari segi perkembangan otak untuk menjelajah (exploring) alam sekeliling.
2. Bayi boleh dihadapkan ke depan, tapi seelok-eloknya dalam tempoh yang singkat saja (paling lama 30 minit) dan disyorkan dipusing menghadap penggendongnya semula selepas itu untuk mengelakkan keletihan.
3. Bayi dihadapkan ke depan di dalam suasana yang terkawal sahaja, iaitu di tempat yang tidak sibuk seperti di rumah sendiri dan di taman-taman awam yang lengang (bukan di shopping mall atau expo yang sibuk dan sebagainya).
4. Penggendong mesti “aware” dan jangan leka semasa bayi digendong menghadap depan. Perhatikan tanda-tanda bayi keletihan, mengantuk dan perlu menyusu (lebih mudah dikesan jika bayi menghadap penggendong). Jangan pula anak dah tidur pun ibu bapa masih tidak sedar dan tidak memusing anak ke dalam semula. Bahaya.
Perkara UTAMA yang perlu diambil perhatian oleh ibu bapa yang menggendong ialah keselamatan bayi. Pastikan peraturan keselamatan menggendong sentiasa dipenuhi.
Apa Alternatif Untuk Membolehkan Bayi Menghadap Ke Depan?
Penggunaan baby carrier secara back carry dapat memudahkan pergerakan ibubapa selain memantau anak dengan selamat.
Gunakan Ring Sling- anak di dalam ring sling dibawa di bahagian pinggul penggendong dan boleh nampak depan sama seperti penggendong.Jika anak ada kawalan leher dan belakang yang baik dan cukup tinggi, ibu bapa boleh cuba “back carry” pula. Pastikan anak digendong tinggi di belakang (high back carry) supaya anak dapat melihat dari atas bahu penggendong.
Jadi, boleh ke gendong anak menghadap ke depan? Anda tentukan sendiri dan buat keputusan yang terbaik untuk anda dan anak anda.
Semoga penerangan ini bermanfaat untuk semua. Marilah kita menjadi ibu bapa yang lebih prihatin tentang keselamatan anak-anak kita semasa menggendong. Dan jadilah ibu bapa yang menyokong dan lebih berempati antara satu sama lain.
 Sumber : Dr Izam Suziani, Certified Babywearing Consultant, MTL Trageschule UK, Baby Wearing by BabyUltra.
BACA JUGA KESILAPAN GUNA BABYWEARING YANG BIASA IBUBAPA BUAT!
Pesan Mama Siti:
Walaupun sekarang dah ada beberapa brand baby carier yang ergonomik dan direka agar bayi boleh dihadapkan ke depan tapi dalam manual pemakaian untuk carrier ni sebenarnya tertulis bahawa kalau nak gendong anak ke depan mostly around 15-30 minit SAHAJA. Tak boleh lebih daripada tu. So kalau mama nak tangkap gambar ke, untuk urusan yang memerlukan masa yang singkat, bolehlah gendong anak mama ke depan. Jangan pula digendong sepanjang masa dalam posisi tersebut!


Ketahui Jenis-jenis Car Seat Untuk Bayi & Kanak-kanak Sebelum Beli

Seperti yang semua sedia maklum, kerajaan telah  mewajibkan penggunaan car seat atau kerusi keselamatan kanak-kanak (CRS) di dalam kenderaan bagi menyelamatkan mereka daripada mengalami kecederaan serius atau kematian sekiranya berlaku kemalangan.  Ini kerana statistik yang membimbangkan apabila sebanyak 1,559 kematian dicatatkan membabitkan kanak-kanak di bawah umur 10 tahun dari tahun 2007 hingga 2017.
  “Kita kehilangan satu nyawa setiap 84 minit akibat nahas jalan raya. Kanak-kanak adalah golongan yang turut sama berada di atas jalan raya dan mereka juga terdedah kepada risiko yang tinggi terhadap kecederaan sekiranya terbabit di dalam nahas jalan raya. “  Datuk Seri Dr Wan Azizah Wan Ismail
Sehingga kini isu ini masih hangat diperkatakan dan mendapat reaksi yang berbeza dalam kalangan mama papa, dimana ada yang bersetuju dan ada juga yang tidak setuju dengan perlaksanaan ini. Mama Siti rasa tak salah rasanya kalau kita laburkan sikit duit untuk sesuatu yang sangat bermanfaat terutamanya untuk anak kita. Nak sebut soal bajet, anak ramai, masih ada yang murah dan mampu milik.
Bagi mama papa yang plan nak membeli untuk anak, itu adalah langkah permulaan yang sangat bagus. Tapi sebelum tu kena kenal pasti dulu jenis-jenis car seat yang sesuai mengikut umur anak.
Jenis-jenis Car Seat Untuk Bayi & Kanak-kanak
1) Rear Facing Car Seat
Kerusi keselamatan ni ada 3 jenis iaitu infant, convertible  dan all in one. Ramai pakar berpendapat jenis ini lebih selamat untuk anak-anak.
#Infant car seat
Sesuai untuk bayi baru lahir dan kanak-kanak yang beratnya lebih kurang 9kg (bergantung pada jenama car seat)Perlu diletakkan menghadap ke belakang (menghadap ke kerusi)Sesuai digunakan untuk tahun pertama bayi Kecil dan mudah alihJenis ini boleh attach dengan stroller

Sumber : Motherhood.com.my
Bila perlu tukar?
Bila kepala bayi dah melebihi paras hujung kerusinya dan beratnya sudah melebihi had yang ditetapkan kerusi tersebut. Bila anak mama dah melepasi had ini, mama kena bertukar kepada convertible atau all in one.
#Convertible car seat
Boleh diletakkan menghadap ke belakang atau ke depanSesuai untuk penggunaan dari bayi sampai umur 4 tahunLebih berat dari carrierTak mudah dibawa keluar masuk keretaLebih ekonomi berbanding infant carrier (penggunaan yang lebih lama)
Sumber : Motherhood.com.my
#All in one car seat
Boleh menghadap ke depan dan ke belakangBoleh bertukar menjadi booster seat bila anak dah sampai peringkat umur yang sesuaiDigunakan pelbagai peringkat umurPenggunaan lebih lama berbanding infant carrier dan convertible
Sumber : Motherhood.com.my
2) Forward Facing Car Seat
Kerusi keselamatan jenis ni ada 3 jenis iaitu convertible, all-in-1  & combination.
#Combination car seat
Menghadap ke depanSesuai untuk anak yang telah melepasi had berat menghadap ke belakang dan berusia sekurang-kurangnya 2 tahunPerlu memakaikan 5-point harness sehingga anak telah mencapai had berat maksimum kerana ia masih lebih selamat dari memakai tali keledar pinggangBila anak dah mencapai had berat 5-point harness itu, barulah tali pinggang boleh digunakan dengan carseat
Sumber : Motherhood.com.my
3) Booster
Jenis ini pula adalah peringkat terakhir car seat. Jenis ini membantu menaikkan ketinggian anak mama supaya boleh menggunakan tali pinggang keselamatan kereta.
Menghadap ke depanUntuk kanak-kanak lebih 18kgPerlu digunakan sehingga kanak-kanak itu 142cm tinggi dan ketinggian ini biasanya dicapai antara 9 dan 12 tahun. Belikan jenis yang mempunyai sandaran kepala kerena jenis ini lebih selamat.
Sumber : Motherhood.com.my

Tip berguna sebagai panduan membeli car seat
Senang cara nak guna. Pilihlah car seat yang mudah untuk mama papa guna.Pilihlah kerusi yang sesuaian dengan berat dan umur anak. Jangan pilih atas dasar jenama tapi tak tahu functionnya.Pastikan car seat yang ingin dibeli telah memenuhi piawaian tahap keselamatan seperti piawaian Malaysia (MS 594:1995) dan piawaian United Nations (ECE R44.03 atau R44.04). Pastikan car seat tersebut berlabel E-Mark (European Standard ECE 44) yang tulen.Pastikan muat diletakkan di dalam kereta. Lebih-lebih lagi bila berada dalam keadaan baring.Murah atau mahal kerusi yang dibeli, pastikan mama membaca buku panduan yang disediakan.Jangan lupa untuk mendaftar yang baru dibeli untuk warranty atau jaminan tambahan.
Sumber : lovebaby.my, BeritaHarian
BACA JUGA KERETA TERBALIK, IBU BERSYUKUR BAYI TERSELAMAT DUDUK DALAM CARSEAT
Pesan Mama Siti
Janganlah kita pentingkan diri sendiri. Berkira sangat nak laburkan duit untuk beli untuk anak sedangkan nyawa anak tu penting. Memang betul ajal maut ditangan Tuhan tapi kita sebagai ibu bapa pasti nakkan yang terbaik untuk anakkan? Mana yang tak bersetuju dengan perlaksanaan ni Mama Siti harap mama papa pertimbangkanlah. Kesian pada anak-anak.


Karakter Disney’s Frozen II Memukau Pengunjung di Sunway Pyramid Nov-Dis Ini

Kurang beberapa hari sahaja lagi filem animasi yang menjadi kegilaan seluruh dunia pada tahun 2013 akan kembali dengan sekuelnya, Frozen II! Frozen II bakal ditayangkan pada 22 November 2019 di semua pawagam di seluruh Malaysia. Untuk menambahkan lagi kehangatan filem animasi ini, Sunway Pyramid membawakan sebuah acara khas untuk para peminat Frozen daripada 8 November hingga 1 Disember 2019.
Sertai pelbagai aktiviti menarik bersama watak-watak Frozen II iaitu Elsa, Anna, Kristoff dan Olaf yang comel dengan mengembara ke Kingdom of Arendelle. Pengembaraan di kerajaan ini adalah demi mencari jawapan kepada asal usul kuasa magik yang dimilki Elsa. Jom sertai aktiviti-aktiviti di bawah bersama anak-anak Mama untuk merasai pengalaman kuasa magik dan dunia ajaib Elsa & Anna!
Klik Frozen II “Event Album”  untuk maklumat lanjut mengenai acara ini.
LG2 Orange Concourse Sunway Pyramid | 8 November – 1 Disember 2019

Living Rocks yang Berwarna-warni
Pengembaraan anda akan berpandukan satu laluan istimewa yang disediakan bersama sebuah kompas Vegvisir. Di sini, para pengunjung hanya perlu menggerakkan tangan anda dan lihat bagaimana Living Rocks berubah warna bersama lampu-lampu interaktif.

The Valley of the Living Rock
Selepas Living Rock, Mama dan keluarga bakal disambut dengan keindahan hutan musim luruh dan masuk ke The Valley of the Living Rock. Di valley atau lembah ini, anda hanya perlu menggunakan pensil warna untuk selesaikan laluan maze yang disediakan, mengenalpasti perbezaan, dan menguji daya ingatan dengan bermain permainan memori Frozen II.

River Cave
Perjalanan ajaib anda diteruskan di River Cave yang dihiasi indah dengan unjuran cahaya interaktif. Anda juga berpeluang untuk ‘berkenalan’ dengan teman Elsa yang baru, Nokk, seekor  Kuda Air Ajaib yang bertanggungjawab menjaga rahsia hutan melalui kuasa lautan.

Snap, snap, snap! Berhenti untuk bergambar!
Setelah anda sudah puas menikmati kecantikan musim luruh dan gua di River Cave tersebut, jangan lupa untuk bergambar di atas bot Olaf yang comel, serta selfie bersama patung Elsa & Anna yang dihasilkan sama besar seperti saiz sebenar! Dah ambil gambar tu jangan lupa untuk kongsikan di laman sosial, biar rakan-rakan yang lain iri hati!

Sekiranya anda berjaya menyelesaikan semua aktiviti-aktiviti di atas dengan aplikasi mudah alih Sunway Pyramid, anda berpeluang untuk MEMENANGI sebuah gift set eksklusif barangan Frozen II!
Barangan Eksklusif Frozen II di Sunway Pyramid
Mama sekeluarga juga boleh mendapatkan produk-produk Frozen II yang esklusif dan edisi terhad daripada Walt Disney Animation Studios di ruang legar LG2 Orange Concourse Sunway Pyramid. Barangan Frozen II juga boleh didapati di kedai-kedai yang ada di Sunway Pyramid seperti Parkson, AEON, Cotton On, Toys ‘R’ Us, Store Certified LEGO®, Pandora, Swarovski, H & M, Pull & Bear, Popular, Uniqlo dan Smiggle.

Klik Frozen 2 Merchandise Album untuk info lebih lanjut tentang merchandise.
Pengalaman menyertai acara Frozen II serta membeli-belah di Sunway Pyramid juga menjadi lebih mudah kerana Sunway Pyramid menyediakan pelbagai kemudahan yang mesra keluarga. Tandas mesra kanak-kanak ‘Leo’s Junior Kids Toilet dan bilik bayi ada disediakan di aras LG1 (belakang Marry Merry), bilik-bilik bayi di aras yang lain, stoller, tempat pemanas susu, serta tempat letak kereta khas untuk mereka yang bekeluarga. Mama juga boleh mendapatkan child wristband, wristlink atau tatu dengan talian kecemasan untuk si manja Mama di kaunter concierge sepanjang anda berada di Sunway Pyramid.
Jadi tunggu apa lagi? Tambah keterujaan anak Mama (dan Mama sendiri!) bersama Frozen II di Aras LG2 Orang Concourse Sunway Pyramid dari 8 November hingga 1 Disember 2019!
Untuk maklumat lanjut, layari laman web Sunway Pyramid, Facebook dan juga Instagram. Sebelum itu, jangan lupa untuk muat turun aplikasi mudah alih Sunway Pyramid di sini.

Experience Frozen 2 in Sunway Pyramid! ❄Be enchanted by the much-anticipated sequel of the year, Disney’s Frozen 2, brought to life in Sunway Pyramid from 8 Nov till 1 Dec 2019 at the LG2 Orange Concourse! 🍁Join Elsa, Anna, Kristoff and Olaf as they venture past the Kingdom of Arendelle in search of answers for the origins of Elsa’s magical powers. ❄Guided by a pathway and vigvisir compass, shoppers can embark on a journey to an ancient, autumn-bound forest of an enchanted, forgotten land known as Valley of the Living Rock. 🧭After completing all the tasks with Sunway Pyramid’s mobile app, shoppers will stand a chance to win an exclusive Frozen 2 merchandise giftset!Find out more here: https://www.sunwaypyramid.com/frozen2Posted by Sunway Pyramid on Thursday, November 7, 2019


5 Barang Yang Wajib Ada Dalam ‘Child Safety Kit’ Si Manja Mama

Bila dah nak hujung tahun ni, mulalah Mama dan Papa semua bersiap sedia nak pergi bercuti kan? Dah siap tempah bilik hotel, buat itinerari, fikir baju apa nak sediakan semua, itu ini dah lengkap, tetapi…eh ada satu benda yang mak-mak sekarang selalu lupa – ’emergency kit’ anak-anak, atau lebih dikenali sebagai ‘child safety kit’.
Sebenarnya masih ramai ibu bapa yang belum mempunyai kesedaran untuk sediakan safety kit dirumah mahupun ketika bercuti. Child Safety Kit juga sangat penting untuk dibawa bersama kemana-mana sahaja anda pergi. Dibawah merupakan lima barang-barang penting yang WAJIB ada dalam safety kit Mama.
+1 Cooling Gel Sheet
Cooling gel sheet sangat sesuai untuk digunakan sekiranya anak Mama tiba-tiba demam ketika bercuti. Selain itu, gel sheet ini juga boleh digunakan untuk maintain suhu badan anak Mama selepas seharian berjalan-jalan. Mama dan Papa pun boleh guna cooling get sheet ni juga tau!
+2 Minyak/Balsam panas
Minyak atau balsam panas seperti Tiger Balm yang bersaiz kecil juga harus disediakan untuk keselesaan perut anak Mama. Mama juga boleh gunakan balsam panas tersebut sekiranya pening kepala, mual-mual ketika perjalanan atau untuk kurangkan kegatalan akibat gigitan serangga mahupun nyamuk.
+3 Plaster
Bila anak-anak semakin membesar, dah mula dapat kaki, haa mula la ada calar sana sini. Sediakan plaster yang sesuai untuk kanak-kanak supaya tak berlaku iritasi di badan mereka.
+4 Semburan hidung
Semburan hidung atau nasal spray harus ada untuk melegakan hidung anak-anak yang tersumbat atau selesema.
+5 Penyembur Anti Nyamuk
Penyembur anti nyamuk yang mudah dibawa dan sesuai untuk kanak-kanak juga antara barang yang wajib ada dalam child safety kit. Ia sangat membantu dalam mencegah daripada gigitan nyamuk.

Jangan sangka nyamuk yang kecil tidak berisiko membawa penyakit ya. Selain Denggi dan Chikugunya, jangkitan bakteria turut boleh berlaku di anggota badan yang digigit nyamuk. Sebab tu penting untuk Mama sediakan semburan nyamuk, atau pelekat anti nyamuk (mosquito repellent patch), seperti produk keluaran Tiger Balm ini.
Tiger Balm yang terkenal dengan minyak anginnya sejak zaman nenek moyang kita telah mengeluarkan produk mencegah gigitan nyamuk yang sesuai untuk seisi keluarga – Tiger Balm Mosquito Repellent Patch, Tiger Balm Repellent Spray dan Tiger Balm Repellent Aerosol.
Sumber: Facebook @tigerbalmMY
Tiger Balm Mosquito Repellent Patch
 Sumber: Facebook @tigerbalmMY
Pelekat anti nyamuk Tiger Balm ini mengandungi Eucalyptus oil, non toxic, dan menggunakan bahan semulajadi yang sesuai untuk kanak-kanak. Satu kotak mempunyai 10 pelekat. Hanya tampalkan patch tersebut di baju anak untuk mencegah nyamuk daripada mendekati si manja Mama.
Tiger Balm Repellent Spray

Penyembur anti nyamuk ini pula mengandungi citronella oil yang sesuai digunakan untuk anak-anak dan seisi keluarga. Hanya semburkan terus ke badan atau baju untuk menangkis nyamuk dan serangga lain.
Tiger Balm Repellent Aerosol

Sekiranya Mama merancang untuk berkhemah, beriadah di kawasan air terjun, berhampiran hutan atau diluar rumah sekali pun, jangan lupa untuk semburkan Tiger Balm Repellent Aerosol. Penyembur anti nyamuk aerosol ini sesuai untuk aktiviti-aktiviti di luar rumah kerana ia difomulasikan dengan semburan yang halus dan non greasy. Ia mencegah anda daripada digigit nyamuk selama beberapa jam, tahan lama, malah nak sembur dua tiga kali pun boleh!
Semburkan atau tampal pelekat anti nyamuk daripada Tiger Balm sebelum anda sekeluarga memulakan sebarang aktiviti. Senang tau ada produk-produk ini. Anak-anak nak main pun tak susah hati. Yelah, lebih baik mencegah daripada merawat bukan? Yang penting selamat, menggunakan bahan semulajadi dan sesuai dibawa kemana-mana sahaja.
Dapatkan produk Tiger Balm di laman rasmi Tiger Balm atau di farmasi yang berdekatan. Haa barulah lengkap child safety kits Mama bukan?


Tumpah Darah, Nyawa Ibu Jadi Taruhan Selepas Melahirkan Anak

KES #1: Ibu 42 tahun, bersalin secara normal anak yang ke-8, hamil cukup bulan. Ibu tak mempunyai masalah semasa mengandung dan semasa proses kelahiran bayi, walau bagaimanapun uri mengambil masa agak lama untuk dikeluarkan. Ibu dibenarkan pulang ke rumah selepas 2 hari bersalin. Ibu mengalami darah nifas seperti biasa sehingga hari ke 6 selepas bersalin. Ibu secara tiba-tiba mengalami tumpah darah nifas yang berlebihan sehingga ibu pengsan dan tak sedarkan diri. Beliau terus dikejarkan ke hospital.
KES #2: Seorang gadis 18 tahun, hamil anak luar nikah dan merahsiakan kehamilannya. Ibu muda ini tak mempunyai pemeriksaan antenatal yang rapi kerana bimbang kehamilanya diketahui umum. Ibu muda ini secara tiba-tiba mengalami sakit bersalin di rumah sewanya dan telah melahirkan bayi secara sendirian. Beliau kemudian memotong tali pusat bayi menggunakan gunting dan merentap sendiri uri di mana sebahagian besar uri masih tertinggal di dalam rahim. Disebabkan kebimbangan yang amat, beliau telah memberitahu teman lelakinya yang kemudiannya datang untuk membantunya. Pasangan muda ini masih takut untuk ke hospital sehingga 3 hari kemudiannya ibu muda ini mengalami tumpah darah nifas yang serius sehingga tak sedarkan diri.
Bagaimana Pendarahan Yang Saya Jangkakan Selepas Bersalin?

Menjadi kebiasaan bagi wanita untuk mengalami pendarahan selepas bersalin.
Adalah menjadi kebiasaan untuk mengalami pendarahan selepas bersalin. Darah itu mungkin keluar daripada rahim ataupun koyakan perineum yang terjadi semasa proses kelahiran itu sendiri.
Pendarahan selalunya akan menjadi banyak sejurus saja selepas bersalin dan akan berkurang secara berperingkat dalam beberapa jam. Pendarahan akan berterusan dan akan berkurangan dalam beberapa hari lagi dan disertai dengan perubahan warna darah tersebut daripada merah terang ke warna coklat.
Pendarahan ini dinamakan ‘lochia’ dan seharusnya berhenti apabila bayi mama berusia 6 minggu. Pendarahan berterusan dan berlebihan dari biasa adalah TIDAK NORMAL dan dinamakan sebagai tumpah darah selepas bersalin (postpartum haemorrhage).
Apakah Yang Dimaksudkan Dengan Tumpah Darah Selepas Bersalin?
Pendarahan yang berlebihan dan luar daripada biasa selepas bersalin. Terdapat 2 jenis tumpah darah selepas bersalin yang dinyatakan seperti berikut :
Bagi kelahiran pembedahan, pendarahan lebih banyak berlaku disebabkan pemisahan uri dan dinding rahim atau episiotomi.
1- Tumpah Darah Primer (Primary Postpartum Haemorrhage)
Kehilangan darah selepas bersalin lebih dari 500 ml dalam lingkungan 24 jam selepas bersalin. Kadar kebiasaan berlaku pada 5 daripada 100 wanita yang bersalin. Pendarahan yang teruk, melebihi 2 liter adalah jarang berlaku, dalam kekerapan 6 daripada 1000 wanita yang bersalin.
2- Tumpah Darah Sekunder (Secondary Postpartum Haemorrhage)
Kehilangan darah selepas bersalin dalam lingkungan 24 jam hingga 12 minggu selepas bersalin. Berlaku pada kekerapan kurang daripada 2 daripada 100 wanita yang bersalin.
Kenapa Tumpah Darah Selepas Bersalin Ni Berbahaya?
Jika mama kehilangan banyak darah selepas bersalin, akan mengakibatan keletihan yang luar biasa kepada mama, ditambah pula dengan keletihan yang sedia ada selepas bersalin.
Apabila pendarahan dibiarkan berterusan tanpa perhatian dan rawatan doktor, ia akan menyebabkan mama hilang lebih banyak darah sehingga boleh meragut nyawa. Maka, ianya perlu dikesan dan dirawat dengan segera sebelum keadaan menjadi lebih teruk lagi.
Tumpah Darah Primer – Siapa Yang Berisiko?
Kebanyakan kes tumpah darah disebabkan rahim lambat mengecut atau tidak kecut dengan betul.
Pernah mengalami tumpah darah kahamilan terdahuluIndeks Jisim Badan (BMI) melebihi 35kg/m2Pernah melahirkan 4 orang anak atau lebihKehamilan kembar atau tripletUri bawah (placenta praevia)Uri lekang (placenta abruptio)Tekanan darah tinggiKekurangan sel darah merah (anemia)
Semasa Bersalin
Kelahiran secara pembedahan caesareanProses kelahiran yang dipaksa (induction of labourCebisan uri tertinggal di dalam rahimKelahiran yang dibantu menggunakan forceps atau vacuumBayi yang besar, berat melebihi 4 kgMelahirkan anak yang pertama apabila umur mama melebihi 40 tahun
Pendarahan selalunya akan menjadi banyak sejurus selepas bersalin dan berkurang secara berperingkat dalam beberapa jam.
Kebiasaannya, tak ada apa yang boleh dilakukan kepada senarai risiko-risiko seperti di atas. Walau bagaimanapun langkah berjaga-jaga akan di ambil untuk mengurangkan risiko mama mengalami tumpah darah selepas bersalin ini, sekaligus mengurangkan keperluan untuk transfusi/penggantian darah.
Contohnya, kalau mama mempunyai masalah kurang sel darah merah (anemia) ketika hamil, pengambilan zat besi tambahan akan mengurangkan keperluan untuk transfusi darah, jika berlakunya masalah tumpah darah selepas bersalin.
Peringatan!
Jika mama dah menjalani pembedahan czer pada kehamilan terdahulu, sangatt penting untuk mama periksa sama ada uri pada kehamilan sekarang tak melekat pada parut pembedahan caeserean yang lalu.
Kalau masalah ni timbul, uri tak akan tertanggal dengan mudah selepas bayi dilahirkan, dan menyebabkan tumpah darah yang sangatlah serius. Jika keadaan ini sudah dapat dipastikan, cadangan rawatan mama akan dirancang sebaik-baiknya melibatkan pelbagai pakar perubatan.
Sumber: Dr. Muhammad Izzat Abdul Razak
BACA JUGA ‘TER’BERSALIN DI RUANG TAMU RUMAH, IBU KONGSI DETIK CEMAS KEPALA DAH KELUAR
Pesanan Mama Siti:
 Mama Siti nasihatkan kepada mama yang hamil supaya jalani pemeriksaan kehamilan setiap bulan dan minggu bagi memastikan paras hemoglobin adalah normal. Seeloknya, cuba bersalin di hospital berbanding bersalin di rumah sebab at least kita boleh confirm yang hospital ada bekalan darah yang mencukupi kalau berlaku sebarang komplikasi.


Saat-saat “Baby Bathtime” Sebenarnya Bukan Sekadar Memandikan Si Manja

Saat-saat untuk memandikan bayi baru lahir merupakan momen comel yang sangat dinantikan ibu bapa. Secara asasnya, memandikan bayi atau ‘baby’s bathtime’ kedengaran seperti rutin harian biasa. Salah tu! Sebenarnya, baby’s bathtime merupakan salah satu aktiviti atau saat-saat indah yang dapat mengeratkan hubungan ibu, bapa dan juga si manja. Walaupun ramai ibu bapa baru merasakan sukar atau takut untuk memandikan si kecil yang masih ‘fragile’, namun rutin harian tersebut dapat memberikan beberapa faedah kepada kedua si manja dan ibu bapa.
Dibawah merupakan antara cara untuk memanfaatkan dan menambah keseronokkan ketika memandikan bayi anda:
+1 Mainkan lagu atau menyanyi.
Mama semua mesti pernah menyanyikan untuk anak-anak bukan? Haa salah satu cara untuk menjadikan waktu mandian bayi lebih bermakna adalah dengan menyanyi kepada si kecil. Bayi sangat suka mendengar suara Mamanya sendiri. Berdasarkan satu kajian yang telah dijalankan oleh seorang Profesor Muzik, nyanyian seorang ibu kepada bayi membantu dalam mengekalkan perhatian bayi. Ia juga dapat merangsang otak serta meningkatkan kemahiran muzik dan perkembangan bahasa mereka.
+2 Bath Toys yang menarik!
Selain itu, cara yang best dan fun ketika memandikan bayi mestilah ditemani alat permainan yang sesuai ketika mandi. Alaa, macam itik getah, bola-bola kecil berwarna-warni, dan ‘water-loving creatures’ yang lain. Mama boleh bercerita dengan menggunakan alat-alat permainan tersebut, atau memindahkannya dari satu tangan ke tangan yang lain. Mama juga boleh memperkenalkan alat permainan tersebut kepada si manja ketika mandi. Ini dapat membantu dalam penyelarasan koordinasi tangan dan mata. Aktiviti ini juga sangat menyeronokkan untuk Mama dan si manja!
+3 Mandi bersama-sama!
Bayi sangat menggemarkan sentuhan kulit ke kulit dengan ibu bapa sendiri. Apabila Mama mandi bersama-sama si manja, ia dapat mengeratkan hubungan antara Mama dan bayi, membantu bayi merasa tenang dan aman, serta meningkatkan kepercayaan Mama dan si manja. Baby’s bathtime juga merupakan salah satu rutin harian yang sesuai untuk Mama meluangkan masa berkualiti dengan bayi.
Rutin memandikan bayi juga adalah masa dimana Mama dapat melihat keadaan kulit bayi dengan lebih dekat dan terperinci. Untuk memastikan kulit bayi Mama kekal lembut dan terpelihara, cara dan produk mandian dengan bahan-bahan yang betul harus dititikberatkan. Sekiranya Mama masih rungsing dalam mencari produk mandian yang sesuai untuk bayi, Cetaphil Baby Moisturising Bath & Wash dapat membantu anda! Selain penjagaan kulit wajah untuk kita yang dewasa, Cetaphil juga mengeluarkan rangkaian produk mandian khusus untuk bayi.

Sumber: Facebook Cetaphil
Cetaphil Baby Moisturising Bath & Wash sangat menumpukan pada kesihatan dan memelihara kulit si manja. Ia dirumus khas dengan gabungan 1/3 pelembap dengan ekstrak aloe vera dan minyak badam untuk membersihkan dan melembapkan kulit halus bayi. Ini antara 6 sebab utama Mama harus memilih rangkaian produk Cetaphil Baby:
Disyorkan Pakar Pediatrik – Formulanya yang hipoalergenik sangat disyorkan oleh pakar pediatrik. Malah, jenama Cetaphil ini juga mempunyai barisan dermatologi yang sangat dipercayai selama lebih 70 tahun. Gabungan bahan pelembap semulajadi – Bahan-bahan semulajadi yang digunakan membantu membuatkan kulit bayi menjadi lebih lembut, licin, tenang dan menyegarkan!Bebas Paraben, bebas sabun dan tidak memedihkan mata – Produk Cetaphil Baby juga bebas paraben, bebas sabun dan tidak memedihkan mata. Sangat sesuai digunakan ke seluruh tubuh badan si manja. Kandungan pH yang seimbang – Kandungan pH dalam sesuatu produk mandian juga penting untuk mengurangkan risiko iritasi berlaku pada kulit. Kulit bayi kan lembut. Sebab tu sangat penting untuk menggunakan produk dengan kandungan pH yang seimbang. Tiada Pewarna – Cetaphil Baby tidak mengandungi sebarang pewarna atau pewarna tambahan.Tiada Mineral Oil – Produk Cetaphil Baby juga tidak mengandungi sebarang mineral oil.
Dalam pada itu, hasil kajian juga mendapati 10/10 para ibu juga bersetuju bahawa produk Cetaphil Baby Moisturising Baby Bath & Wash terbukti membersihkan dan melembapkan kulit halus bayi mereka.
Sumber: Instagram @lisasurihani
Mama boleh mandikan bayi Mama dengan menggunakan Cetaphil Baby Moisturising Bath & Wash melalui dua cara – ‘squeeze’ produk tersebut ke dalam air tab mandi si manja dan ‘splash’ secara perlahan-lahan semasa membersihkan bayi, atau letakkan pada tangan Mama dan sapukan pada badan bayi. Nak guna washcloth pun boleh tau. Barulah waktu mandian bayi jadi lebih seronok dan gembira! Tapi ingat, jangan mandikan anak Mama terlalu lama kerana ia boleh mengeringkan kulit si manja.

Dapatkan produk Cetaphil Baby Moisturising Bath & Wash di farmasi berdekatan atau layari laman rasmi Cetaphil Baby untuk maklumat lanjut.
Website: Cetaphil MY
Facebook: @cetaphilmalaysia
Instagram: @cetaphilmy


Wanita Galas Tugas Suami Bila Bayi Derita Sindrom ‘Vacterl’

Hati ibu mana yang tak luluh bila mana anak kecilnya yang baru saja mencecah dua tahun menderita tujuh penyakit akibat daripada sindrom ‘vacterl’.
Siti Nurjannah Umaira Ahmad Zainuddin terpaksa melalui pelbagai penderitaan setelah disahkan mengalami masalah buah pinggang, jantung, paru-paru kecil, tulang tidak sempurna, sumbing lelangit, sukar menelan makanan dan bercakap akibat daripada sindrom ‘vacterl’ yang mana ia hanya terjadi satu dalam 4,000 kelahiran.

Sindrom ‘Vacterl’ Hadir Sejak Lahir
Anak pasangan Ahmad Zainuddin Abdul Rahman, 45, dan Siti Norzurain Fatima Ab Razak, 31, disahkan pakar menghidap sindrom ‘vacterl’ itu sejak lahir. Menurut Puan Norzurain, dia tak mengetahui tentang keadaan anaknya itu setelah dilahirkan di sebuah hospital di Temerloh.
“Saya tidak tahu anak mengalami pelbagai masalah kerana ketika dalam kandungan tiada tanda dan selepas dilahirkan di Hospital Sultan Haji Ahmad Shah, (HOSHAS) Temerloh, barulah doktor mengesahkan dia menghidap sindrom itu.
Selepas Siti Nurjannah dilahirkan, doktor terus menempatkannya ke wad Unit Rawatan Rapi Neonatal (NICU) selama empat bulan dan selepas itu dua bulan lagi di wad biasa sebelum boleh dibawa pulang.
Siti Norzurain Fatima menambah bahawa anak bongsunya itu akan menjalani rawatan jantung dan buah pinggang di HOSHAS serta akan ke Pusat Perubatan Universiti Malaya (PPUM) tiga bulan sekali untuk merawat tulang.
“Kini, anak saya tidak mampu berjalan dan duduk. Saya perlu mendukungnya. Dia juga tidak boleh makan makanan keras kecuali susu yang perlu dimasukkan melalui hidungnya.

Siti Norzurain Fatima memangku Siti Nurjannah Umaira di rumahnya di Perumahan Banjir Kuala Teh, Jerantut, Pahang.
Hanya Minum Susu, Tak Benar Makan Makanan Keras
Ibu itu meluahkan bahawa Siti Nurjannah hanya mampu baring dan golekkan dirinya untuk bergerak dalam rumah. Dia juga tak dibenarkan untuk makan sebarang makanan keras kecuali susu yang dimasukkan ke dalam hidungnya menggunakan tiub.
“Dia memerlukan sekurang-kurangnya tiga tin susu khas. Kami bernasib baik Klinik Desa Kuala Teh menyumbang dua tin susu sebulan,” katanya.
Menambah ujian keluarga itu apabila abang Nurjannah, Adi Putra, 10, turut mempunyai masalah jantung berlubang. Tapi, anaknya itu semakin pulih selepas dua kali menjalani pembedahan.  Perkara ini sekali gus menambah beban kewangan kepada pasangan berkenaan.
Galas Tanggungjawab Sebagai Ketua Keluarga
Kini, wanita itu menggalas tanggungjawab sebagai ketua keluarga suaminya pula tak lagi mampu untuk melakukan kerja berat kerana menghidapi sakit saraf sejak lima tahun lalu menyebabkan beliau terpaksa berhenti kerja.
Sesungguhnya wanita Puan Norzurain Fatima redha dengan dugaan yang dihadapinya dan kuat demi keluarganya.
Beliau berusaha untuk menampung perbelanjaan keluarga dengan mencari pendapatan lain seperti menjual nasi lemak setiap hari selain mengharapkan suaminya bekerja dalam mana-mana pekerjaan yang ringan seperti jaga.
Namun begitu, akibat daripada anak bongsunya yang kerap meragam, perniagaan nasi lemaknya juga kadang-kadang terganggu kerana terpaksa melayan Siti Nurjannah.
Beliau kini hanya memasak di rumah dan menghantar makanan siap ke gerai orang lain bagi menampung kos rawatan dan keperluan harian.
Kuatnya hati wanita ini Ya Allah. Sebak hati Mama Siti bila mengetahui kisah Puan Norzurain dan keluarga. Marilah kita sama-sama doakan kesihatan Siti Nurjannah semakin baik agar bayi kecil molek ini dapat menjalani kehidupan seperti bayi yang lain.
Sumber: Berita Harian
BACA JUGA RAWATAN SUMBING BIBIR DAN SUMBING LELANGIT
Pesan Mama Siti:
Tabahnya hati seorang ibu ini! Walaupun berdepan dengan pelbagai cabaran, beliau masih lagi tersenyum katanya, “Kalau kita sedih, anak kita pun ikut sedih.” Semoga Puan Nurzurain dan keluarga diberi kesenangan oleh Allah SWT. Buat mama dengan papa di luar sana yang nak bantu Siti Nurjannah Umaira, kat sini Mama Siti letak nombor akaun Bank Islam Malaysia Berhad (BIMB)- 0605502 0344689 atas nama Siti Norzurain Fatima Ab Razak. Sama-sama kita boleh salurkan sumbangan buat wanita ini.


Anak Obses TV? Tambat Selera Makan Anak Dengan 7 Tips Ini!

Time waktu makan saja kita pun dah terjerit panggil anak makan. Bila diajak, anak geleng, katanya nak makan depan tv. Kalau tak bagi dia tak nak makan.
Amboi banyak cantik muka dia!  Kita sebagai mama mestilah risau anak kurang makan. Kalau nak ajak makan pun kena pasang tv dulu. Makanan kadang-kadang tak luak pun, mana taknya, asyik sangat menonton tv.
Jadi, kita nak buat macam mana?  Mama Siti ada tips dari Dietitian Fizah Sobri untuk ibubapa yang ada masalah nak  tingkatkan selera anak walaupun anak nak makan depan televisyen sepanjang masa.
Kena Pasang TV Baru Nak Makan?
“Selalu tak habis makan lagi part sayur..”“Kalau pasang tv baru habis makan”“Susah nak suruh anak makan..”

TV umpama ‘dadah’ kepada si kecil yang menyebabkan mereka jadi asyik menonton tanpa mengendahkan waktu makan.

Masalah ini bukan sahaja kepada anak anak yang kurang berat tapi juga yang berlebihan berat ada mengalami masalah ini. Anak kurang berat akibat kurang pengambilan zat yang memenuhi keperluannya. Anak lebihan berat akibat pengambilan zat yang berlebihan. Dua dua boleh berlaku apabila tidak mengamalkan diet yang sihat dan seimbang. Contoh:
Bagi kes kurang berat:Anak saya makan sikit sangat, nak habiskan 1 senduk tu kadang kadang ambil masa 30 minit.
Bagi kes berlebihan berat:Anak saya selalu makan nasi dengan lauk je, kalau nampak sayur akan asingkan. Bawang pun letak tepi..
Adakah anak anda salah satu dari di atas?
Tips Untuk Naikkan Selera Anak Sebelum Makan
 1. Beri appetizer
Appetizer dapat merangsang selera makan walaupun ia bukan makanan yang mengenyangkan.
Appetizer adalah pembuka selera dan selalu adalah benda manis atau supMakanan yang sesuai untuk kanak-kanak untuk dibuat appetizer ialah buah buahan, puding buah, dadih buah atau sup berkrim (homemade) seperti chicken soup, mushroom soup dan lain-lain (ikut kepada menu yang dibuat)
2. Gunakan perkakas yang berwarna warni serta sesuai dengan size anak
Ramai ibubapa lupa, size anak tak sama dengan dewasa maka bila guna perkakas yang sama dengan dewasa ini akan membuat anak rasa susah nak habis makan
 3. Lebihkan finger foods bukan makanan perlu disuap
Pemberian finger foods untuk bayi yang mula makan sendiri ini dapat mengasah kemahiran motor halus mereka dengan memegang dan menggenggam makanan.
Contoh: Dari beri nasi dan lauk sahaja, mama boleh buat bebola nasi (ada sayur dan protein sekali ye)Boleh juga potong buah dan sayur panjang-panjang.
 4. Jadual makanan yang tetap
 Tetapkan masa yang SAMA untuk sarapan, lunch, dinner automatic anak akan lapar
 5. No Gadgets 15-20 Minit Sebelum Makan
Gadget sebenarnya menarik perhatian anak dari focus apa yang depan mata.Jika mereka tak focus kepada makanan, susah untuk enjoy dan habiskan.Jika anak makan lebih sambil tengok tv, anda sedang mengajar anak untuk menjadi couch potato. Makan depan tv dan ini membahayakan kesihatan.
 6. Jarakkan waktu ambil susu
Susu boleh menyebabkan anak mama kenyang dan tak lalu makan.
Jika anak masih menghisap susu dalam botol, pastikan jarak antara waktu makan berat dan waktu minum susu adalah 2 jam.
 7. Cari ikon
Omar& Hana, Upin & Ipin, semua ini boleh menjadi ikon kepada anak anak. Cari episod yang tidak membazirkan makanan, atau episod makan sayur & buah dan sentiasa tunjuk kepada anak.
 Sumber : Dietitian Fizah Sobri
BACA JUGA CARA ATASI ANAK KURANG SELERA MAKAN
Pesan Mama Siti:
Mama Siti pernah dengar orang kata, “Baik dia minum susu dari tak makan langsung!”. Kat sini yang mama silap. Buat pengetahuan mama, anak yang berusia 2 tahun hanya memerlukan 2 gelas susu sehari. Pengambilan susu berlebihan boleh mendatangkan bahaya, lebih-lebih lagi bagi anak yang tidak menyusu badan. Sebab tu lah, mama jangan asyik sangat bagi susu bila anak tak mahu makan. Cuba ikhtiar benda lain atau mama boleh ikut saja tips yang Mama Siti kongsikan ni!


Antara Keperluan Dan Kehendak, Urus Kewangan Kena Bijak!

Bagi pasangan berkahwin, menimang cahaya mata adalah detik yang paling ditunggu-tunggu. Excited tu bukan main. Kalau boleh nak prepare segalanya. Tapi, mama dengan papa dah ready dengan plan kewangan yang lengkap untuk si manja ke?
Mama dengan papa kena ingat, isu kewangan ni adalah perkara serius especially bila dah ada anak. Kalau mama dan papa masih tak pasti apa yang perlu dilakukan, Mama Siti ada tips kewangan baik punya untuk mommy daddy muda!
1. Bijak menabung

Pengurusan kewangan yang baik membabitkan matlamat kewangan jangka pendek – sederhana – panjang.
Bila dah kahwin, isteri pun sudah berbadan dua. Tinggal tunggu masa saja menantikan ‘orang baru’ sebagai pelengkap hidup, mama dengan papa sepatutnya dah settle buat kajian dan carian maklumat bagi pelaburan anak. Mama dengan papa kena ingat, bila dah ada anak ni, banyak yang kita perlu fikir demi menjamin masa depan mereka.
Antara pelaburan yang menjadi pilihan ibubapa dimana ia diyakini selamat dan menguntungkan ialah Amanah Saham Bumiputera (ASB) dan tabungan di Tabung Haji (TH).
2. Ambil insurans nyawa
Masih ramai lagi ibubapa muda yang tak merperlihatkan kepentingan insurans nyawa dalam perancangan kewangan mereka.
Hah, semua terkejut kan? Ada yang siap tanya Mama Siti, “Nak buat apa melabur duit untuk sesuatu yang tak pasti?”
Tapi sakit dan mati tu PASTI kan? Kalau mama dengan papa bertemu ajal dulu, macam mana pulak dengan si manja? Sebab itulah, mama dengan papa perlu pilih skim insurans yang bertepatan dengan belanjawan bulanan mama dan papa.
Kat sini Mama Siti bukan nak promote suruh beli insurans cuma nak ingatkan saja yang di luar sana ada pelbagai skim ditawarkan oleh banyak syarikat. Kalau tak tahu nak pilih yang mana, mama boleh pergi berjumpa ejen insurans untuk dapatkan nasihat yang sewajarnya lah.
Mama jangan pula takut nak jumpa sebab mereka satu-satunya orang yang mempunyai maklumat tentang skim insurans nyawa yang terbaik untuk mama berdasarkan jumlah perlindungan, umur dan jenis pekerjaan.
3. Perlu atau hendak?
Nasihat ni khas untuk para ibu sekalian. Tapi suami juga tak terkecuali. Cuma lebihnya pada si ibu kerana mereka ni kalau bab shopping, boleh rambang mata sikit. Contohnya, antara set pakaian bayi jenama pereka antarabangsa dan car seat bayi, yang mana satukah yang perlu dibeli?
Ha, kalau ikutkan hati dan nafsu yang tak bersempadan tu, memang set pakaian bayi tu lah yang kita akan pilih. Katanya, car seat bayi tak penting sangat, janji anak vogue. Ha, gituu…
Nasihat Mama Siti, tak perlu nak ber’vogue’ sangat si anak tu. Pakaian boleh guna sekejap saja. Nanti si kecil dah besar, baju tu pun dah tak boleh pakai. Kalau ada duit lebih, seeloknya mama berjimat saja. Kita boleh gunakan wang itu untuk cover keperluan lain pula.
4. Perlindungan perubatan untuk anak
Selain kos sara hidup harian, kos perubatan anak-anak pun perlu dititikberatkan. Sebab tu lah, young parents kena mahir dengan budget planning!
Bila anak ada pelan perlindungan insurans, anak-anak mama bakal memperoleh akses kepada rawatan dan ubat-ubatan terbaik jika berlaku komplikasi kesihatan.
5. Buat bajet keperluan rumah
Ibubapa muda perlu bijak dalam mengurus bajet harian isi rumah.
Buat pengetahuan ibu-ibu muda diluar sana, membesarkan anak memerlukan kos yang tinggi! Mainan, botol susu, puting susu, bil air, elektrik, semua ni mama dengan papa kena fikir. Sebab tu bila nak shopping, mama kena ada list barangan keperluan rumah dan anak setiap bulan beserta kosnya untuk menjamin kelangsungan kos hidup.
Kos pakaian, lampin, susu formula, perubatan dan vaksinasi adalah antara kos yang perlu diberi keutamaan. Mama dengan papa perlu jadi expert dalam hal ni kerana kegagalan untuk merancang dan berfikir ke depan akan menyusahkan mama dan papa apatah lagi kalau mama dan papa tergolong dalam golongan yang  yang berpendapatan rendah dan tinggal di bandar besar. Take note ye!
6. Tabung kecemasan
Simpanan pertama harus ditumpukan untuk membina dana kecemasan dan dana rizab.
Malang sentiasa tak berbau! Bukan Mama Siti mendoakan cuma mama dengan papa memang kena sentiasa berjaga-jaga  dengan segala kemungkinan yang bakal berlaku. Majalah kewangan Forbes menyarankan ibu bapa untuk simpan 6 hingga 10 bulan gaji sebagai tabung kecemasan.
Dalam kegawatan ekonomi dunia yang tak menentu ni, macam-macam boleh berlaku contohnya diberhentikan kerja serta-merta dan penutupan syarikat tanpa notis awal. Renung-renungkan lah ye!
Sumber: thereporter, Forbes
BACA JUGA RANCANG KEWANGAN KELUARGA DENGAN BIJAK!
Pesan Mama Siti:
Bila kita jadi ibu bapa kita memang perlu expert dalam menguruskan kewangan. Mama Siti tahu, time muda-muda ni lah nak enjoy tapi kalau mama dan papa berbelanja dulu baru simpan, alamat menempah masa depan yang gelap buat family mama dan papa sendiri. So, mama dengan papa boleh start dengan keperluan-keperluan asas hidup contohnya, makan, minum, pakaian, tempat tinggal, pendidikan dan kesihatan. Ha, bila dah steady, ekonomi pun dah mantap, silalah bermewah.


Amalkan Makanan Ini Untuk Elak Tekanan Darah Rendah Ketika Hamil

Tekanan darah mama rendah ke ketika mengandung? Mama tahu tak apa punca tekanan darah mama rendah? Antara puncanya adalah disebabkan oleh kekurangan nutrisi akibat diet pemakanan yang tak seimbang dan kelemahan penyerapan nutrisi dalam badan.
Tekanan darah rendah ni biasanya menunjukkan mama kekurangan nutrisi yang penting untuk tumbesaran janin. Jadi, untuk elakkan daripada perkara tersebut berlaku, mama kena tahu makanan apa yang sesuai diambil untuk tambah balik zat-zat yang kurang dalam diet mama. Apa yang kurang sebenarnya?

Julat tekanan darah yang normal adalah di antara bacaan 90/60 milimeter merkuri (mmHg) hingga 140/90mmHg.

Kekurangan Zat Punca Tekanan Darah Rendah
Pertama sekali, zat besi. Badan memerlukan zat besi untuk menghasilkan hemoglobin. Hemoglobin (hb) adalah protein dalam sel darah merah yang mengangkut oksigen dari paru-paru ke seluruh badan.
Tekanan darah rendah juga menunjukkan yang mama sebenarnya kekurangan asid folik (vitamin B9). Badan memerlukan asid folik untuk menghasilkan sel-sel baru. Kekurangan asid folik akan menyebabkan badan tak dapat menghasilkan sel darah merah yang mencukupi.
Selain itu, asid folik ni bagus untuk mengelakkan kecacatan kelahiran seperti spina bifida dan kekurangan berat semasa lahir. Jadi, tak boleh kurang tau!
Vitamin B12 juga sangat diperlukan untuk membantu proses pembentukan sel darah merah yang sihat. Kekurangan vitamin B12 boleh menyebabkan kecacatan kelahiran dan risiko kelahiran pra-matang.
Mama boleh atasi masalah ini dengan menukar gaya pemakanan yang sihat.
Mama boleh cuba amalkan makanan ini dalam diet harian mama untuk bantu tingkatkan bacaan tekanan darah.
Diet Elak Tekanan Darah Rendah
1. Daging Merah
Daging merah mengandungi kadar zat besi dan protein yang tinggi untuk membantu menangani masalah anemia semasa hamil. Daging yang berwarna merah memiliki lebih tinggi kandungan zat besi.
2. Ikan Bilis
Walaupun saiznya kecil, ikan bilis kaya dengan kalsium iaitu mineral yang penting untuk pertumbuhan tulang & gigi. Selain itu, ia juga kaya akan protein, fosforus, zat besi, beberapa vitamin, serta mineral lain. Dan yang paling penting, ikan bilis sangat rendah merkuri untuk ibu hamil.
3. Kekacang
Kacang adalah salah satu sumber untuk mencegah anemia dan bagus untuk tambah darah. Beberapa jenis kekacang mengandung 18 mg zat besi dan jumlah tersebut sudah mencukupi keperluan  zat besi untuk seharian.
4. Hati Ayam
Hati ayam mengandungi vitamin B12 dan kaya dengan asid folik.
Hati ayam dipercayai dapat menambah kepekatan darah. Satu hidangan hati ayam mengandungi 11 mg zat besi.
5. Bayam
Bayam merupakan makanan paling baik dan senang di dapati di dalam kalangan sayuran untuk ibu hamil. Bayam merah ataupun hijau, menyerap zat besi dan folat untuk menangani masalah anemia. Kalau buat sup bayam fuh… memang kegemaran Mama Siti!
6. Kerang
Kerang juga terkenal dalam mencegah anemia. Antara khasiat kerang atau makanan laut adalah kandungan omega-3 yang merupakan sumber DHA serta EPA yang sangat baik untuk perkembangan otak, saraf, dan mata bayi dalam kandungan.
7. Jambu Batu
Ekstrak jambu batu mengurangkan tahap gula dalam darah, meningkatkan kawalan gula dalam darah dalam jangka masa panjang.
Jambu batu kaya dengan vitamin C berbanding oren. Selain itu, ia juga tinggi kandungan zat besi, kalsium, thiamin, magnesium serta fosforus yang bagus untuk tubuh. Penyerapan yang baik untuk mengelakkan anemia dan sembelit.
8. Kurma
Makanan tambah darah yang menepati sunnah ialah kurma. Khasiat kurma tak dapat disangkal lagi kerana ia kaya dengan pelbagai sumber vitamin. Ini termasuk meningkatkan penghasilan sel darah merah. Kurma juga kaya dengan sumber karbohidarat yang memberi tenaga kepada ibu hamil.
Ambil Suplemen Tambahan
Ibu hamil yang mengalami anemia biasanya akan diberi pil zat besi yang berwarna coklat dan juga obimin berwarna merah oleh pihak klinik untuk tambah darah. Mama dinasihatkan untuk ambil ubat-ubatan ini berserta vitamin C agar lebih mudah diserap.
Kalau mama selalu pengsan, bila berdiri lama rasa macam nak pitam, cuba cek dengan doktor. Takut tekanan darah mama rendah. Nak tahu lebih lanjut simptom-simptom tekanan darah rendah, mama boleh klik artikel seterusnya di bawah.  Kalau mama alami simptom-simptom yang disenaraikan, tunggu apa lagi. Cepat-cepatlah ke hospital!
Sumber: bidadari
BACA JUGA TANDA TEKANAN DARAH MAMA RENDAH KETIKA HAMIL
Pesan Mama Siti:
Selain daripada makan makanan yang seimbang, mama boleh bersukan dan elakkan diri daripada berdiri terlalu lama. Jangan lupa minum air masak banyak-banyak. Mama Siti dah bagi 8 jenis makanan untuk tambah darah yang mama boleh amalkan. Kalau mama jarang makan, jom cuba dulu. InshaAllah akan bertambah baik.


Parenting Tips 101: Didik Anak Cemerlang Bukan Bergantung Pada Buku

Bila dah ada anak, mestilah kita nak anak kita tu membesar dengan sihat dan pandai. Siap dah ready dah dengan segala kelas tuisyen, buku latihan dengan alasan nak didik anak jadi insan berguna gitu. Tapi itulah nak suruh anak-anak belajar ni, susahnya bukan main! Kadang-kadang melaung juga suara para ibu, nak suruh nak belajar punya pasal.
Tapi mama tau tak sebenarnya nak didik anak mama supaya jadi insan yang cemerlang, mama tak boleh bergantung pada buku semata. Mama kena didik anak mama melalui persekitaran yang berdekatan dengan si manja juga.
Macam mana tu Mama Siti? Kali ni Mama Siti akan kongsikan petua didik anak daripada seorang wanita berketurunan Cina yang telah berkongsi pengalaman beliau ketika membeli barang di pasar.
Pergi pasar dengan Adra tadi, sorang aunty cina tu bagi tips cara ajar anak.
Anak dia 2 orang master. Sorang kerja kat China, sorang kat Hong Kong.
Jangan Paksa Anak Tengok Buku
“Anak kecil lagi macam ni jangan paksa dia tengok buku. Telefon jangan bagi lama. You kena selalu tanya dia. Macam harini you pergi pasar.

Cara paling digalakkan dalam menumbuhkan semangat belajar anak yang malas adalah ibu dan ayah bergabung tenaga belajar bersama dengan anak-anak.
Bagitahu dia ini sayur apa ini ikan apa. Sayur ini warna apa. Nanti balik bapak dia balik, suruh dia cerita sama bapak dia.
Mak bawak pergi mana. Beli apa. Beli berapa. Warna apa. Bagi anak you recall, bagi dia boleh cerita semua details.”
“Dekat rumah, jangan ajar anak masa you berdiri. You tinggi dia rendah, nanti dia rasa ada jarak. You duduk sama dia, baru dia rasa senang dengan you.
Jangan selalu ajar ajar ajar dia. Nanti dia rasa tekanan. Ajar 10 minit, kasi dia main. Nanti dia sudah main happy-happy, you panggil dia “lai” sini mama mau tanya”
Didik Anak Berkongsi, Nanti Dia Ingat Parents
Bila bagi anak barang/makanan. Ajar dia untuk kongsi. Contoh bila you kasi dia apple, “nak sikit”.
Ajar dari kecil bila ada barang ke apa ke, tu bukan dia sorang punya. Lagi-lagi share dengan parents. Nanti dah besar dia akan ingat parents.
Mama dan papa sebagai ibubapa mesti mampu tunjukkan tauladan berkongsi.
Lagi aunty tu pesan.
Minta Maaf Kalau Buat Salah
Kalau mak bapak ada buat salah, jangan ego tak nak mintak maaf.
“Oh ya, mama salah tadi.. Sorry”
Meminta maaf tak akan buat ibu bapa kelihatan lemah atau ‘teruk’ di hadapan anak.
Ada lagi. “Nanti anak sekolah, jangan marah dia tak dapat nombor 1.”
You marah ke tak marah ke sama. Benda sudah jadi. Kalau semua orang dapat nombor 1 siapa nak dapat nombor last?
Suka Bandingkan Anak?
Jangan banding-banding anak you dengan orang lain. Sama macam kita orang susah makan ikan kecik. Itu taukey besar makan ikan mahal besar. Dia kenyang kita pun kenyang”
Okay. Kat sini mungkin aunty tu nak sampaikan yang rezeki masing-masing. Jadi, bersyukurlah.
Dia just cakap kalau suka bandingkan nanti anak akan rasa hasad dengki pada orang. Selalu kan kita bandingkan anak tanpa sedar?
Eh anak dia dah pandai baca, anak aku belum. Haa contohhh. Tak ke kecik hati anak tu.
Banyak lagi dia ajar tadi sampai kebas tangan pegang ayam dan ikan tadi.
Pergi mana-mana pun kita boleh dapat ilmu baru tau. Ni ilmu parenting.
Tq aunty.
Sumber:  Nurul Atika Mokhtar
BACA JUGA JOM CUBA 15 TIPS ‘WIN’ DIDIK ANAK DARI KECIL CARA DR SHEIKH MUSZAPHAR
Pesan Mama Siti:
Bila dah ada nak, mama dengan papa bakal galas tugas yang paling berat dimana ia memerlukan komitmen yang tinggi, kasih sayang yang tiada sempadan dan kesabaran yang memang tak ada had. Semua ibubapa termasuk Mama Siti sekalipun nak didik anak dengan cara yang paling bagus, tapi kadang-kadang kita pula tak sedar cara kita sebenarnya salah. Sebab tu lah, dari awal kita kena jadi ‘role model’ buat anak-anak kita. Barulah anak mama boleh jadi insan yang cemerlang. Sebab ibubapanya cemerlang juga!


Tergamaknya Si Ibu Buang Bayi Dalam Tong Sampah Bersalut Najis

Ada satu lagi anak tak berdosa dibuang oleh ibu bapanya sendiri. Mama Siti tak faham! Cuba siapa-siapa explain kat Mama Siti kenapa perlu buang bayi? Dah buang tu, tak ada ke tempat yang bersih, selesa untuk si kecil. Tong sampah yang busuk tu juga jadi pilihan!
Kejadian ini dipercayai berlaku di Thailand di mana bayi yang baru dilahirkan ini dibuang ke dalam tong sampah di tepi jalan.
Berdasarkan gambar-gambar dari sumber, Thai Rescue News, bayi itu ditemui dalam keadaan kepalanya menghala ke bawah tong sampah, tak berpakaian dan bersalut dengan najis.

Keadaan bayi apabila ditemui oleh orang awam dan pihak berkuasa.
Mujurlah ada orang awam yang kebetulan melalui kawasan itu terdengar suara tangisannya lalu menghubungi pihak berkuasa mengenai penemuan yang tidak dijangkakan itu.
Bayi tersebut selamat dibawa ke hospital untuk rawatan lanjut.
Bayi itu kini telah diselamatkan dan dibawa ke hospital untuk mendapatkan rawatan.
Sementara itu di media sosial Facebook, netizen menyelar tindakan si ibu yang tidak berperikemanusiaan sehingga tergamak membuang zuriatnya sendiri. Ada juga yang melafazkan rasa kecewa terhadap tindakan ibu bapa yang buang anaknya itu. Katanya, jika tak mahukan anak tersebut, jangan buang bayi tersebut. Berikan saja padanya. Begitu ramai orang yang mahukan anak, tapi masih belum ada rezeki terbuka untuknya.

Komen netizen di laman Facebook mengkritik tindakan ibu bapa yang membuang bayi mereka di dalam tong sampah.
Mama Siti pun setuju dengan komen netizen. Kenapa nak buang anak yang tak berdosa tu? Ibu bapa yang buat salah, kenapa tempiasnya kena pada si anak. Kalau tak mahukan anak sekalipun, bagi pada orang atau letak di tempat yang selamat dan selesa. Bukannya di tong sampah!
Sumber: thereporter
BACA JUGA BAYI DIJUMPAI DALAM KOTAK, DITINGGALKAN DI BELAKANG MASJID
Pesan Mama Siti:
Subhanallah. Sampai hati mak ayahnya buang bayi comel yang tak berdosa ni. Mama Siti bersyukur sangat sebab orang awam jumpa bayi tersebut. At least, bila dibawa ke hospital, baby comel ni akan dijaga dalam keadaan yang baik dan membesar dengan sihat. Mama Siti masih lagi tak faham dengan mentaliti ibubapa yang buang anak ni. Kalau tak boleh jaga, jangan la berhuhu sampai tak ingat dunia!


Idea Menu Harian Ketika Berpantang

Umum mengetahui bahawa keperluan berpantang sangat perlu diamalkan oleh wanita yang baru bersalin. Bermula dari menu harian, berurut, bertangas, pilis, minum jamu dan sebagainya. Ramai yang bagitau Mama Siti, haih leceh betul berpantang ni.
Dari zaman nenek moyang kita hingga sekarang, ia merupakan satu amalan yang sentiasa diamalkan, tak kira bangsa dan agama. Cuma mungkin proses dan perkara berpantang saja yang berbeza. Itu belum kalau kita cerita tentang menu berpantang. Kadang-kadang stres nak makan apa hari ni, betul tak?
Tak apa. Mama jangan stres-stres. Kalau mama tengah pening atau bosan nak makan apa semasa berpantang, apa kata mama cuba menu ni yang dikongsi oleh Puan Nurasyikin Ali. Confirm senang hidup mama!
 Menu Harian Ketika Berpantang Yang Mama Boleh Cuba
ISNIN
Sarapan:
Milo panasRoti putih 3 biji kurma
Tengahari:
Nasi putih ¼ cawanSawi rebusIkan selar bakarJus pisang dicampur kurm
Minum Petang:
Biskut oat Milo panas3 biji kurma

Milo panas bertujuan memanaskan badan tetapi tak digalakkan untuk mengambil secara kerap kerana ia boleh menyebabkan masalah sembelit.
Makan Malam:
Nasi putih ¼ cawanSawi rebusIkan selar bakarAir kosong
Mama lapar lagi sebelum tidur? Boleh cuba menu ini.
Minum Malam:
Air milo panas3 biji kurma
SELASA
 Sarapan:
Oat panasBiskut oat3 biji kurma
Tengahari:
Nasi putih ¼ cawanSawi celurIkan selar singgang Jus pegaga
Pengambilan ulam-ulaman amat digalakkan ketika berpantang kerana ia kaya dengan serat, zat galian (mineral) dan pelbagai vitamin termasuk A, C dan E.
Minum Petang:
Biskut oat Oat panas3 biji kurma
Makan Malam:
Nasi putih ¼ cawanSawi rebusIkan selar singgangAir kosong
Minum Malam:
Oat panas3 biji kurma
RABU
Sarapan:
Horlick panasRoti kismis3 biji kurma
Tengahari:
Nasi putih ¼ cawanUlam pegagaSup ayamJus epal
Hidangan sup ayam sangat sesuai untuk ibu-ibu berpantang kerana ia boleh memanaskan badan.
Minum Petang:
Biskut oat Horlick panas3 biji kurma
Makan Malam:
Nasi putih ¼ cawanUlam pegagaSup ayamAir kosong
Minum Malam:
Horlick panas3 biji kurma
KHAMIS
Sarapan:
Susu panasRoti bunBiskut oat3 biji kurma
Tengahari:
Nasi putih ¼ cawan.Sawi goreng.Ikan tenggiri masak kukus.  Jus oren.
Minum Petang:
Biskut Oat Susu panas3 biji kurma
Kurma mengandungi zat besi yang tinggi dan potasium yang boleh merangsang pengeluaran susu untuk diberikan kepada bayi.
Makan Malam:
Nasi putih ¼ cawanSawi gorengIkan tenggiri kukusAir kosong
Minum Malam:
Susu panas3 biji kurma
JUMAAT
Sarapan:
Barli suamRoti kismisBiskut oat3 biji kurma
Tengahari:
Nasi putih ¼ cawanSawi celurSup ikan haruanSusu dan kurma
Menurut kajian, ikan haruan mengandungi albumin, iaitu jenis protein yang mempercepatkan penyembuhan luka.

Minum Petang:
Roti bunBarli suam 3 biji kurma
Makan Malam:
Nasi putih ¼ cawanSawi celurSup ikan haruanAir kosong
Minum Malam:
Barli suam3 biji kurma
Simple saja kan menu-menu ni? Selain dapat mengurangkan rasa bosan atau muak  makan menu yang sama, hidangan berpantang yang dicadangkan Puan Nurasyikin ini sangat menyihatkan dan membantu dalam menghasilkan susu ibu. Mama jangan lupa cuba ya!
Sumber: Nurasyikin Ali
BACA JUGA MENU BERPANTANG MENYELERAKAN MUDAH DIMASAK PART 1
Pesan Mama Siti:
 Dalam sesi berpantang selama 40-44 hari ini, memang mama kena jaga pemakanan. Lauk berpantang pula asyik plain, sama je setiap hari. Nah, Mama Siti dah share idea nak masak apa hari ni, jadi mama dah boleh cuba. Mana tau kena dengan selera mama, terbuka selera untuk hari tu kan?


Asid Folik Bukan Ubat Cepat Hamil! Nota Buat Mama Yang Sedang Haid

“Doktor, boleh ke ambil asid folik ketika haid?”
Memang dah jadi satu kebiasaan bagi wanita untuk ambil asid folik dalam pemakanan mereka. Bukan saja bagi wanita yang sedang hamil, tapi wanita yang tengah berusaha untuk hamil pun disarankan untuk mengambilnya. Eh, kenapa kena ambil asid folik ni?

Asid folik ialah nutrien penting yang melindungi bayi mama daripada masalah-masalah berkaitan otak dan saraf tunjang.
Menurut Dr. Zubaidi, asid folik adalah sejenis vitamin B6 yang dapat digunakan sebagai vitamin kesuburan untuk membantu kehamilan dan perkembangan bayi dalam kandungan. Ia juga dapat tingkatkan kesuburan bagi wanita yang ingin mempunyai zuriat.
Bukan tu saja, ia juga membantu membekalkan nutrien tambahan dan pembentukan sel darah merah bagi wanita yang sedang haid kerana nutrien-nutrien ni dah hilang bersama darah yang keluar.
Senang saja nak dapatkan vitamin B6 ni. Ia boleh didapati dari pelbagai sumber semulajadi (folat) dari pemakanan mama. Sebagai contoh:
Sayur-sayuran berdaun hijau seperti taugeh, bayam dan kobisKacang panggang dan kekacang seperti kacang kudaBuah-buahan seperti buah oren, jus oren, avocado dan tomatoNasi beras perang dan bijian tulen yang lainEkstrak yisBijirin sarapan yang diperkaya (sekiranya ia mengandungi asid folik, ia perlu dinyatakan pada paketnya)
Oleh sebab folat larut dalam air dan mudah hilang apabila dimasak, jadi mama disarankan untuk kukus atau tumis saja sayur-sayuran serta makanan yang mengandungi folat.
Ada yang bertanya:
“Doktor, betul ke boleh ambil folic acid ni masa haid? Bukan ke ia akan tingkatkan kesuburan. Saya ni tengah merancang keluarga, anak pula masih kecil. Takut nanti saya hamil pula.”
Bantu atasi masalah kesuburan
Ya, memang betul yang bila mama ambil folic acid ia akan tingkatkan kesuburan mama tapi ia bukan satu JAMINAN mama jadi mudah hamil kalau nak dibandingkan dengan wanita yang lain.
Tiada halangan untuk ambil vitamin B kompleks atau asid folik ketika haid.
Means kalau mama ada masalah kesuburan, pengambilan folic acid ni dikira sebagai jalan pendek buat mama atasi masalah ni. Tapi, mama kena juga buat pemeriksaan doktor untuk tentukan masalah yang sebenarnya.
Bagi wanita yang sedang haid pula, mama disarankan untuk ambil beberapa nutrien contohnya kalsium, magnesium, zat besi, vitamin K, vitamin B12, dan vitamin B6. Nutrien-nutrien ni lah yang akan bantu ganti balik sel darah merah yang keluar sebagai darah haid.
Pengambilan asid folik dalam dos tertentu
Dos yang disarankan bagi wanita dewasa adalah sebanyak 400-600 micrograms tapi ia bergantung juga kepada keperluan dan bentuk tubuh.
Bagi wanita yang hamil pula, mama boleh ambil sebanyak 400 microgram atau 0.4 mg sehari, dan tak melebihi 5 mg sehari. Teruskan pengambilan suplemen ni sekurang-kurangnya pada 3 bulan pertama kehamilan
Bagi kes-kes tertentu seperti kelahiran kembar, obesiti, atau pernah melahirkan bayi dengan masalah kecacatan tiub saraf, biasanya doktor akan prescribe dos yang lebih tinggi bagi menampung keperluan tersebut.
Kesimpulannya, tiada masalah kalau mama nak ambil asid folik ketika haid! Semoga bermanfaat!
Sumber: Dr Zubaidi Haji Ahmad, babycenter
BACA JUGA AWAS! KURANG ASID FOLIK PUNCA BAYI DALAM PERUT ABNORMAL (ANENCEPHALY)
Pesanan Mama Siti:
Mama Siti sarankan kalau yang haid irregular tu, jangan la terus ambil folic acid. Pergi consult dengan doktor ataupun pakar dulu. Mana tahu mama sebenarnya ada masalah lain dan kalau telan vitamin pun takkan bantu atasi masalah tersebut. Buat mama yang hamil dan nak tambah nutrien dalam makanan, mama boleh saja pergi farmasi. Ada banyak brand yang jual folic acid contohnya Appeton, Blackmores, Bio-Life dan sebagainya.


Sindrom MRKH Menyebabkan Wanita Tiada Rahim, Bukan Mandul!

Sindrom Mayer-Rokitansky-Küster-Hauser (MRKH)
Wanita yang tak ada rahim ni mempunyai Sindrom Mayer-Rokitansky-Küster-Hauser (MRKH). Sindrom ini dinamakan atas 4 orang doktor yang pertama kali menjumpai keadaan ini. Sindrom ini berlaku pada wanita dan ia menganggu sistem peranakan wanita.
Menurut beliau, sindrom MRKH ni berlaku sebelum lahir lagi. Sindrom ini mengakibatkan faraj dan rahim jadi tak berkembang atau pun tiada, walaupun luarannya nampak seperti perempuan biasa.

Biasanya, wanita yang dilanda masalah ni akan mengalami masalah tak datang period yang pertama, walaupun dah berusia 16 tahun.
Perempuan dengan sindrom MRKH ini mempunyai genetik seperti wanita biasa iaitu kromosom (46, XX) dan sepasang ovari yang berfungsi secara normal.  Mereka juga akan menunjukkan perkembangan payu dara dan bulu pubis yang normal.
Lazimnya, perempuan yang ada sindrom ini, memang tak boleh hamil, TAPI masih ada alternatif lain. Mereka boleh saja dapatkan anak melalui kaedah assisted reproduction (biasa dilakukan di luar negara – so far kat Malaysia masih belum ada kaedah pemindahan rahim).
Mengikut kajian, setiap satu dalam 5,000 wanita di seluruh dunia menghidap Sindrom MRKH dan keadaan itu memberikan tekanan serta menjejaskan minda golongan itu kerana dianggap wanita tidak sempurna.
Jenis Sindrom MRKH
Sindrom MRKH terbahagi kepada 2 jenis:
Sindrom MRKH jenis 1- menyebabkan sistem peranakan tergangguSindrom MRKH jenis 2-  berlaku ketidaknormalan pada sistem badan yang lain bagi wanita
Dalam keadaan ini (Sindrom MRKH jenis 2), buah pinggang wanita mungkin terbentuk secara tak normal, atau tempatnya tak normal atau salah satu buah pinggang tak terbentuk. Wanita ini juga mungkin mengalami masalah pada rangka, tulang belakang dan ada yang mempunyai masalah pendengaran dan juga masalah jantung.
Malangnya, kita belum dapat kenalpasti lagi punca masalah ini berlaku. Malah, doktor pun tak berjaya mengesan sindrom ini, sehingga kanak-kanak perempuan terbabit mencecah usia akil baligh.
Selain gagal hamil dan kesukaran dalam hubungan kelamin, pengidap Sindrom MRKH turut mengalami masalah buah pinggang, tulang dan pendengaran.
Jadi, sebelum korang dengan mudah melemparkan tohmahan tak masuk dek akal pada wanita yang tak bernasib baik ini, lebih baik kita bermuhasabah diri. Hakikatnya, terdapat pelbagai masalah kesihatan yang boleh menerangkan kenapa wanita tak boleh hamil.
Bukan saja masalah wanita, lelaki pun boleh ada masalah untuk menyebabkan seseorang wanita tu hamil. Berhentilah mengecam mana-mana wanita yang tak boleh hamil. Korang tak rasa penderitaan mereka.
Usah sewenang-wenangnya melampiaskan kata-kata nista tanpa mengambil kira perasaan orang lain. Lebih baik diam dari berkata-kata sesuatu yang menyakitkan.
Ikhlas,
Doktor yang tak ada rahim
Sumber:  Dr. Muhammad Izzat Abdul Razak
BACA JUGA SAKIT TUMIT & PINGGANG, TANDA RAHIM TIDAK SIHAT
Pesan Mama Siti:
Dalam Al-Quran sendiri kata kalau tak tahu, tanya. Jangan pula pandai-pandai jatuhkan hukum laknat pada wanita yang mengalami masalah tiada rahim ni. Buat mama, sentiasa buat medical check up kalau ada apa-apa problem. Kalau tak pasti terus consult doktor, jangan pula pergi bercakap dengan orang yang tiada ilmu, macam nilah jadinya!